
UVODNIK 


Poštovani čitatelji, 

u prvom broj časopisa „Obnova" obradili smo više tema kroz prizmu kulturne 
hegemonije. Taj će pojam biti obrađen izravno kroz razgovor s dr. Tomislavom 
Sunićem i Hrvojem Hitrecom, te kroz rad Europska nova desnica i teorija kulturne 
hegemonije. 

Različitost sadržaja radova organski će povezivati tema broja, pa će se većina tek¬ 
stova uobičajenim ili, u nekom slučaju, širim tumačenjem moći staviti u kontekst 
teme broja. Tako se s njome može neizravno povezati književni esej Ideologija u 
romanima Michel Houettebecqua ili sociološki rad Feminizam kao politički program 
21. stoljeća, s obzirom da su prevladavajuće ideologije liberalizma i socijalizma te 
postmodernistički feminizam kao suvremena društvena pojava sastavni dio ili 
izraz kulturne hegemonije. Isto tako rad iz područja ekonomije Distributizam-ka- 
tolička ekonomska misao izravno tematizira liberalizam i socijalizam kao teorije 
suprotne krščćanskom katoličkom nauku. 

Također se pod temu broja mogu računati rad povijesne i suvremene društvene 
tematike vezani uz našu domovinu Medijski posredovana zbilja - stvaranje medijske 
slike o Domovinskom ratu. Istina o Domovinskom ratu i medijska percepcija rata 
svakako su proizvod kulturne hegemonije koja promovira određeni svjetonazor. 

Rad na temu Sukob medicine i alternativne medicine u predzadnjem odlomku i 
zaključku dobiva društveni kontekst u kojem se kroz određene pojave (ideologija 
egalitarizma, kulturni relativizam) može povezati s temom broja. 

Naravno, uvijek će biti samostalnih radova pojedinih autora bez izravne ili neiz¬ 
ravne veze s temom, ukoliko se svojim sadržajem uklapaju, prije svega, u odre¬ 
đenje ovog časopisa kao časopisa za kulturu, društvo i politiku. Takve je prirode 
primjerice rad arheološko-poetski esej Tajne Daorsona. Umjetnost je duša kulture 
i estetski izraz jednog društva pa kraj časopisa donosi četiri pjesme troje mladih 
pjesnika. 

Marko Paradžik, 
glavni urednik 


Razgovori 


OBNOVA | časopis za kulturu, društvo i politiku 


RAZGOVOR S PROF. 
DR. TOMISLAVOM 
SUNIĆEM 



Autor: Leo Marić, student povijesti i filozofije na Hrvatskim studijima 




RAZGOVORI | prof.dr.Tomislav Sunić 


Prof. dr. Tomislav Sunić (1953.) hrvatski je politolog, književnik, prevodi¬ 
telj i bivši diplomat. Studirao je francuski i engleski jezik i književnost na 
Filozofskom fakultetu u Zagrebu, magistrirao na California State Uni- 
versitgju u Sacramentu, a doktorirao političke znanosti na Universitg of 
California u Santa Barbari. Predavao je na California State Universitgju, 
Universitg of California, Juniata Collegeu u Pennsglvaniji, Anglo-Ame- 
rican Collegeu u Pragu i na Hrvatskim studijima u Zagrebu. Diplomat¬ 
sku službu obavljao je u Bruxellesu, Kopenhagenu, Londonu i Alžiru te 
radio kao savjetnik u Ministarstvu vanjskih poslova. Kao ugledni desni 
intelektualac sudjelovao je na nekoliko stotina predavanja i konferen¬ 
cija te pisao za utjecajne listove kao što su Le Monde, New York Times, 
itd. Njegove knjige i eseji objavljivani su na engleskom, francuskom, 
španjolskom, njemačkom i hrvatskom jeziku, a kao najznačajnije valja 
istaknuti: Against Democracg and Equalitg: The European New Right 
(1990.), Fragmenti metapolitike (1997), Homo Americanus: Child of the 
Postmodern Age (2007), La Croatie: un pags par defaut? (2010.). 


L. M.: Za početak bih Vam se želio zahvaliti na prihvaćanju ovog razgovora za prvi 
broj našeg časopisa. Motivi i teme prisutni u Vašim esejima i knjigama prilično su ori¬ 
ginalni za hrvatsko podneblje. Jedna od takvih tema je kulturna hegemonija, koju 
nastojimo obraditi i u ovom, prvom broju „Obnove". Kako biste ukratko objasnili teo¬ 
riju kulturne hegemonije? 

T. S.: Pučki rečeno, ideje, način ophođenja, tj. sve ono što koristimo u javnom 
svakodnevnom govoru, školama, sva mudrost ovog svijeta koju nam danas 
mediji, intelektualci Sustava i političari serviraju - dio je kulturne hegemonije. 
Osnovno pitanje za nas je: tko definira sve te pojmove, tko definira naš jezik 
i naše uzrečice? Evo banalnog primjera: nekada je vladalo uvjerenje kod svih 
ljudi da je Zemlja plosnata. Danas vlada plosnato uvjerenje da su demokracija 
i parlamentarizam vrhunac ljudskosti i nepobitna empirijska činjenica. Za sto 
godina imat ćemo nove plosnate mitove koje će mase ponovno uzimati zdravo 
za gotovo. Dominantne ideje ili zeitgeist, kao i ljudi koji njima vladaju - to je 
kulturna hegemonija. 


L.M.: Koliki je po Vašem mišljenju utjecaj desne, konzervativne i nacionalističke po¬ 
litičke misli u hrvatskoj javnosti? Koje bismo uopće medije, ustanove, udruge mogli 
proglasiti desnima? 

OBNOVA | časopis za kulturu, društvo i politiku 


T.S.: Slaba. Nikakva. To su, kao prvo, tri različita pojma. Hrvatski narod je konzer¬ 
vativan i veoma„desni" narod, ali to je prvenstveno njegov zdrav biološki instinkt, 
a ne njegovo učenje nekih akademskih teorija o desnici. No, glede teoretiziranja 
desne misli, glede neke političke desne platforme, u Hrvatskoj ne postoji nikakva 
škola desnice. Razne ustanove, kao Institut "Ivo Pilar" ili Hrvatski studiji, možda su 
trebale imati tu nakanu, ali to nije slučaj, osim kada je riječ o rijetkim pojedincima 
koji koriste desnu metodologiju u polju historiografije, sociologije, književnosti 
i si. Crkva je paradoksalno u Hrvatskoj 
jedina„desničarska" institucija, premda 
ona ne koristi taj naziv, niti je možda 
svjesna što desnica opće znači. 

L.M.: U Republici Hrvatskoj ovog tre¬ 
nutka na vlasti je lijevo-liberalna koali¬ 
cija, no, uzmemo li u obzir da je od uku¬ 
pno 22 godine od pada komunističkog 
sustava, na vlasti u RH 18 godina bila Hr¬ 
vatska Demokratska Zajednica - stranka 
koja zauzima desnu stranu hrvatskog 
političkog spektra - kako bismo trebali 
tumačiti toliku slabost desnih ideja u Hrvatskoj? Može liše odgovornost za to tražiti u 
kulturnoj politici Tuđmanove i Sanaderove vlasti ili je riječ o nekim drugim uzrocima 
ovakvog stanja? 

T.S.: Riječi ništa ne znače. Predsjednik Tuđman je imao drugačiju viziju desnice 
od članova HDZ-a. HDZ je pravio kardinalne greške punih 17 godina na vlasti; 
nikada nije pokušao pokrenuti pitanje kulturne hegemonije; nikada nije poku¬ 
šao stvarati sposobne mlade intelektualce u društvenim znanostima koji bi bili 
u stanju nametnuti svoju kulturnu hegemoniju, svoj jezik, svoj oblik ophođenja, 
svoju estetiku, i svoju definiciju istine i laži. HDZ je bio na vlasti prvenstveno po 
vlastitoj inerciji - jer narod nikad nije volio ljevicu - a ne po nekim svojim inte¬ 
lektualnim zaslugama. Ista je stvar i s HSP-om i ostalim desnim strankama koje 
nikad nisu radile na svojoj kulturno-političkoj promidžbi. Upamtimo: Bilo kada 
u povijesti, bilo gdje na svijetu, politička vlast se dobiva tek kad je osigurana 
kulturno- politička vlast, tj. nadzor kulturne hegemonije. Ljevica je to u Hrvatskoj 
puno bolje shvatila i odradila. Kulturna promidžba ne znači tambure, paški sir ili 
posjeta Etnografskom muzeju u Zagrebu. Kulturna hegemonija podrazumijeva 
poznavanje intelektualnih trendova u Europi i u Americi, poznavanje ideja vodilja 


Kulturna hegemonija po¬ 
drazumijeva poznavanje 
intelektualnih trendova u 
Europi i u Americi, poznava¬ 
nje ideja vodilja i sposobnost 
nametanja vlastitih ideja, 
kao i sposobnost učiniti sebe 
vjerodostojnim, bez obzira 
bile ideje vjerodostojne ili ne, 
prave ili krive. Krivo i pravo 
u politici ništa ne znači. 

RAZGOVORI | prof.dr.Tomislav Sunić 


i sposobnost nametanja vlastitih ideja, kao i sposobnost učiniti sebe vjerodostoj¬ 
nim, bez obzira bile ideje vjerodostojne ili ne, prave ili krive. Krivo i pravo u politici 
ništa ne znači. Ono što znači je poimanje (percepcija). 

L.M.: Najznačajniji kulturni fenomen u Hrvatskoj zadnjeg desetljeća, a mogli bismo 
ga nazvati i najutjecajnijom ustanovom hrvatske desnice tog razdoblja, zasigurno je 
Marko Perković Thompson i njegov glazbeni opus. Što mislite kakve su mogućnosti 
popularne glazbe za oblikovanje politič¬ 
kog i kulturnog identiteta nekog naroda? 

Hoće li Thompsonovo djelo ostati samo 
predmet muzikoloških rasprava, ili ćemo 
moći govoriti i o dalekosežnijim, politič¬ 
kim dosezima njegove glazbene poruke? 

T.S.: Tako je. Možda toga niti sam 
Thompson nije svjestan. On je u inoze¬ 
mnoj promidžbi hrvatske desne misli 
učinio puno više nego sva stranačka 
desnica u Hrvatskoj, a o hrvatskoj di¬ 
plomaciji da ne govorimo. Thompson 
je itekako poznat u suvremenim de- 
sno-nacionalističkim krugovima u za¬ 
padnoj Europi i u Americi koji vole njegov etno-rock. Možemo donekle povući i 
paralelu sa slovenskim Laibachom koji je vrlo poznat u nacionalističkim krugo¬ 
vima u cijeloj Europi. Dakako, danas je mladim ljudima puno draže i lakše slušati 
Thompsona nego čitati romane pravaša Eugena Kumičića. 

L.M.: Mislite li da danas veću važnost po ostvarenje kulturne hegemonije neke ide¬ 
ologije unutar društva imaju akademske ustanove i „visoka kultura", ili u 21. stoljeću 
ipak presudnu važnost možemo pripisati medijima i popularnoj kulturi? 

T.S.: Slažem se. To je važna stvar. Nekad su mjesta visoke kulture bili vojska, gi¬ 
mnazije, sveučilišta, prinčevi dvori i ministarski saloni. Danas su osnovni izvori 
ideja, a ujedno i mjesta kultur-političke borbe, mediji - i to prvenstveno elek¬ 
tronski mediji. Oni određuju što će političar sutradan reći. Sto radi Obama svako 
jutro? Gleda prvo CNN. Što prvo radi Jadranka Kosor kada se probudi? Sluša Hr¬ 
vatski radio. Nekad je bilo obrnuto. Francuski filozof, mediolog i bivši ministar, 
Regis Debray, piše kako je„videosfera požderala grafosferu". 

L.M.: Kako gledate na ulogu intelektualca u današnjem hrvatskom postkomunistič- 
kom i postmodernom društvu te koliko ona sliči ulozi intelektualca na Zapadu? Koji 
su uzroci ove autocenzure i „politički korektne" retorike u intelektualnim krugovima? 

T.S.: To su zapravo dva pitanja. Ako prvo pitanje postavite normativno, onda 
mogu sugerirati što bi hrvatski intelektualci morali činiti.To sam već gore indirek¬ 
tno naveo. Ako vaše pitanje zahtjeva snimku sadašnje intelektualne klase u Hr¬ 
vatskoj, onda se treba pitati tko su oni 
i što rade? Jadni i jadno. Loša mimikrija 
zapadnjaštva, niti truna originalnosti, 
kao i nedostatak kritične svijesti. Glede 
drugog pitanje, tj. samocenzure - o 
tome sam puno pisao. To je složena 
tema, a ima svoje korijene u 1945. go¬ 
dini. No, barem nam sada nakon pada 
komunizma pomaže da si ne pravimo više iluzije o nekoj„slobodi govora i misli" 
kojim se Sustav hvali dan i noć. Barem nam pomaže utoliko da shvatimo kako 
je tzv. alternativa, liberalna demokracija u kojoj sada živimo, zastrašujući Sustav 
koji putem svoje kulturne hegemonije i putem svojih medija, svojih plaćenih psa 
čuvara, kamuflira intelektualni teror koji je puno gori nego u komunizmu. 

L.M.: Več više od 20 godina pišete za razne europske i američke novodesne časopise i 
govorite na konferencijama i tribinama novodesnih i nacionalističkih skupina. Sma¬ 
trate li da je danas internacionalizacija i ekumenizacija desnih pokreta i ideja nužni 
odgovor na globalizacijske trendove? 

T.S.: Nikako ne volim izraz „nova desnica" niti „novodesno". Tu su nam etiketu 
prilijepili mediji 1970-ih godina. No, ako je već tako, onda i ja moram prihvatiti 
protiv svoje volje izraz „nova desnica". Nova desnica nije niti stranka, niti sekta, 
niti klan, niti vjera. Taj izraz podrazumijeva heterogeni skup intelektualaca, bez 
obzira bili oni genetičari ili literati. Osnovna im (nam) je zajednička crta odbaci¬ 
vanje modernih mitova, odbacivanje svakog dogmatizma, višestruki stav prema 
ideji istine, i prvenstveno stalno preispitivanje vlastitih uvjerenja. Glede nekog 
internacionalizma, nikako tu nije riječ da moramo odbaciti svoje hrvatstvo. Ovdje 
su moji geni kameni. Tu je moja sudbina. No, bitno je prebroditi klanske i ple¬ 
menske okvire te staviti hrvatske desničare u širu europsku perspektivu. U tom 
smislu, zalažem se za kontakte sa svim desnicama, bez obzira bila riječ o Srbima 
ili Šveđanima. 


Nova desnica nije niti stran¬ 
ka, niti sekta, niti klan, niti 
vjera. Taj izraz podrazumi¬ 
jeva heterogeni skup intelek¬ 
tualaca, bez obzira bili oni 
genetičari ili literati. 

RAZGOVORI | prof.dr.Tomislav Sunić 


L.M.: Autor ste prve znanstvene monografije o Europskoj Novoj Desnici na engle¬ 
skom jeziku, koja je pod naslovom „Europska Nova Desnica: korijeni, ideje, mislioci" 
objavljena i u Elrvatskoj2009. godine. Zbog spomenute knjige, a i više drugih radova 
o toj i srodnim temama, često Vas smatraju velikim poznavateljem ideologije i rada 
te europske škole mišljenja. Što je, po Vama, razlog neuspjeha Europske Nove Desnice 
u promoviranju svojih ideja u zadnjih četiri desetlječa? Što je dovelo do toga da danas 
prosječni član Front Nationala ne zna tko je Alain de Benoist i koje ideje zastupa No- 
uvelle Droite? 

T.S.:To je dobro pitanje, na koje ni sam 
ne znam odgovor. Možda je razlog u 
medijima koji demoniziraju tzv. Novu 
desnicu? Možda je razlog u našem ne¬ 
dovoljnom radu? Problem je u tome 
što tzv. Nova desnica nije centralistička 
škola mišljenja; tu ima ogromnih razlika 
među njenim simpatizerima. Vidimo 
ovdje vrhunski paradoks desničara, a 
kojeg gledamo i mi svakodnevno u Hrvatskoj, čak i kod desnih političkih stranaka: 
desničari su puno veći individualci, u pravom smislu riječi, nego ljevičari, koji su 
više skloni dogmatskom razmišljanju, jednoumlju - ali i partijskoj disciplini. 

L.M.: Za kraj, možete li reči koje su po Vašem mišljenju perspektive kulturne revolucije 
s desna u Elrvatskoj? Postoje li mogućnosti za desni „marš kroz institucije" u Lijepoj 
Našoj? 

T.S.: Malo smo se kasno sjetili. Ne znam. Marš kroz institucije zahtijeva desetljeća 
upornog rada. Sumnjam da ima vremena za to, ako desnica hoće pošto-poto na 
vlast u Hrvatskoj. Ako se što dogodi u sljedećim mjesecima ili godinama, dogodit 
će se vjerojatno scenarij sličan onome iz 1991. godine, tj. rast reaktivne, a ne 
proaktivne desnice koju će međunarodne prilike dovesti na vlast, a da sama za to 
nije spremna. Mislim tu na izvanredno stanje - do kojeg će najvjerojatnije doći 
kroz dvije-tri godine, ili čak ranije, u Europi i Americi raspadom liberalno-kapita- 
lističkog Sustava. 

RAZGOVOR S 
HRVOJEM HITRECOM 


Autor: Davor Dijanović, student prava 




RAZGOVORI | Hrvoje Hitrec 


Hrvoje Hitrec (1943.) hrvatski je književnik i dugogodišnji djelatnik u 
hrvatskom kulturnom i političkom životu. Diplomirao je komparativnu 
književnost na Filozofskom fakultetu u Zagrebu. Bio je jedan od uteme¬ 
ljitelja Hrvatske demokratske zajednice (HDZ) i u dva navrata članom 
Predsjedništva te stranke. Godine 1990. bio je prvi glavni ravnatelj Hr¬ 
vatske radiotelevizije, a 1991. obnašao je dužnost ministra informiranja. 
U drugoj polovici 1990-ih je gradski vijećnik u gradu Zagrebu i zastupnik 
u Hrvatskom saboru. Od 2006. Predsjednik je Hrvatskog kulturnog vi¬ 
jeća, neovisne kulturne udruge u čijem članstvu je više od tisuću hrvat¬ 
skih intelektualaca, književnika, umjetnika, sveučilišnih profesora, itd. 
Autor je više desetaka romana te filmskih i televizijskih scenarija, od 
kojih su najviše traga ostavili romani za djecu i mlade Smogovci (1976.) 
i Eko Eko (1979.). 

D.D.: Gospodine Hitrec, na početku Vam se želimo zahvaliti što ste pristali na razgo¬ 
vor u prvome broju novoga časopisa „Obnova". Prvi broj „Obnove" tematizira važnost 
kulture za borbu na političkome planu. Pritom polazimo od konstatacije da trenutno 
u Hrvatskoj lijeva politička opcija ima svojevrsnu „kulturnu hegemoniju", pod čime 
mislimo na to da su lijevi intelektualci izveli „marš kroz institucije" - umjetnost, film, 
kazalište, škole, fakultete, novine, časopise, televiziju, radio itd. - i u njima nametnuli 
svoje ideje, svjetonazore i mišljenja. Kao posljedica te kulturne hegemonije, tj. činje¬ 
nice da političari na ljevici imaju „zaleđe" u intelektualnoj i novinarskoj eliti, nužno je 
morala pridoči i politička vlast. Kako Vi gledate na važnost kulture - u najširem smislu 
riječi - za borbu na političkome planu? 

H.H.: Uvijek je dobro kada se pojavi nešto novo. Nije mi poznata cjelovita kon¬ 
cepcija „Obnove", ali naslov asocira na dugo zazivanu i nikada izazvanu duhovnu 
obnovu koja je u svojoj biti kulturna obnova. Pokušaji te i takve obnove ipak 
su imali rezultata - ali na drugoj strani: neumrla kvaiziintelektualna paraljevica 
osjetila je smrtnu opasnost i zbila redove, dozivajući u kriku i bijesu njoj naklona 
politička središta moći u zemlji i svijetu. Potpora je stizala brzo i efikasno u go¬ 
milama novca koje nitko u Hrvatskoj nije nadzirao pa u jednome trenutku nije 
bilo ni najnevažnijeg„kulturnog djelatnika", tzv. lijevoga svjetonazora koji nije bio 
na jaslama navodno privatnih inozemnih pokrovitelja, iza kojih su u stvari stajale 
vlade njihovih zemalja. Tako je stvorena vojska probisvijeta u kulturi. 

Iz istih izvora postavljani su na noge mediji s temeljnom zadaćom da ubijaju duh 
naroda i promiču vrijednosti suprotne hrvatskom biću. Domaća središta političke 

moći bila su i jesu pod istim kopitom gospodara svijeta pa su milom ili silom 
podržavala klatež u kulturi - ljevica milom, a tzv. desnica silom, što se svodilo na 
isto. Nositelji prirodnoga hrvatskog osjećaja, povijesne svijesti i najobičnije ljud¬ 
ske savjesti odstranjeni su iz kulturnoga života hrvatske države ili marginalizirani. 

Neki su se nastavili boriti i umjetničkim djelima pridonositi onoj suvremenoj hr¬ 
vatskoj kulturi koja će ostati potomcima, ali su bili i jesu bez pravog, bez ikakvog 

utjecajnijeg medija putem kojega bi 
mogli posredovati narodu svoja staja¬ 
lišta (artikulirana stajališta istoga toga 
naroda) i razotkrivati prljava podmeta¬ 
nja organiziranih i dobro plaćenih, mi¬ 
litantnih jurišnika. Znači, nisu mogli u 
pravoj mjeri stvarati klimu i podlogu za 
političku opciju koja bi izrasla iz svijesti 
da već ima temelje u kulturnoj oluji, a 
koja je stavila stvari na svoje mjesto i 
sada joj treba još samo okvir. 

A što je okvir jedne kulture ako nije 
država? Ako država nije štit kulture jed¬ 
noga naroda, onda nije ništa, ako insti¬ 
tucije hrvatske države ne štite hrvatsku 
kulturu, onda i ne trebaju postojati. Sada smo dakle u situaciji kada možemo reći 
da su nam nitkovi oteli državu pa se s tim možemo pomiriti ili ju uzeti natrag i 
uspostaviti prirodno stanje. Potonje je izglednija opcija, i sve bliža. Bit će burno i 
zanimljivo. 

D.D.: Talijanski marksist Antonio Gramsci, koji je ujedno i autor sintagme „kulturna 
hegemonija" ljevičarima je kao recept za osvajanje političke vlasti poručio da „osvoje 
svijet ideja kako bi one postale ideje svijeta". Koliko su intelektualci na hrvatskoj desnici 
uopče svjesni važnosti „ratovanja" suprotnim idejama na kulturnome planu i zašto su 
ljevičari u tome „ratu", barem za sada, mnogo uspješniji? 

H.H.: Mi smo se kulturnih hegemonija nauživali u povijesti. Novost je samo da 
nam se isto događa u samostalnoj hrvatskoj državi. Parakulturna suvremena hr¬ 
vatska ljevica nije osvojila svijet ideja jer ni te ideje ni taj svijet nisu njezini nego 
tuđi, nije ih osvajala, nego preuzela od kolonizatora i njihovih laboratorija te pri¬ 
dodala idejama jedinoga svijeta - koji je poznavala otprije i u njemu se dobro 


Parakulturna suvremena 
hrvatska ljevica nije osvojila 
svijet ideja jer ni te ideje ni 
taj svijet nisu njezini nego 
tuđi, nije ih osvajala, nego 
preuzela od kolonizatora 
i njihovih laboratorija te 
pridodala idejama jedinoga 
svijeta - koji je poznavala 
otprije i u njemu se dobro 
osjećala - dotično jugosla¬ 
venskog, komunističkog 
sustava. 

osjećala - dotično jugoslavenskog, komunističkog sustava. Naravno daje rado¬ 
sno spoznala kako su ta dva svijeta vrlo slična, kako globalizam i komunizam 
njeguju isti prijezir prema malim narodima i kako te dvije „ideje" pod plaštem 
internacionalizma skrivaju i otkrivaju imperijalne apetite. 

Na tim dvjema štakama stara, i neko vrijeme pritajena, mržnja prema hrvatskom 
narodu pretvorena je sada u divlju i „legitimnu" mržnju koja se služi otvorenim 
nasiljem nad hrvatskim nacionalnim i kulturnim organizmom. Taj rat o kojemu 
govorite počeo je već svršetkom pravoga rata, a buknuo početkom stoljeća kada 
je Hrvatska redom dobivala dirigirane vlade i osobe u vrhu politike kojima je 
prvenstvena zadaća bila da ponište uspon hrvatske nacionalne svijesti i zatim 
ju s vremenom unište. Nositelji svijesti daje posebnost hrvatske kulture najveći 
zalog i najjača karta u otporu novim zavojevačima postali su tako žrtvama, ne 
samo lijevih nego i„desnih" podrepaša. 

D.D.: U nametanju Ijevičarskih pogleda 
na svijet, društvo i kulturu, a taj se pogled 
u Hrvatskoj obično poistovjećuje i sa 
sklonošću prema (pro)jugoslavenskim 
planovima i projektima, veliku ulogu 
imaju tzv. mainstream mediji. U takve 
medije se nesumnjivo ubraja i Hrvatska 
radiotelevizija. Kako, kao bivši ravnatelj 
HRT-a i bivši ministar informiranja, ko¬ 
mentirate stanje u toj medijskoj kući? 

Posebno nas zanima Vaš komentar for¬ 
siranja nekadašnje jugoslavenske filmske 
produkcije. Što se prema Vašem mišljenju 
skriva iza takvih kulturnih tendencija? 

H.H.: Prema Hrvatskoj radioteleviziji imam i osjećaje koji me priječe da budem 
potpuno objektivan i potrebno kritičan. Na kraju krajeva, ja nisam bio samo prvi 
ravnatelj Hrvatske radiotelevizije, nego i autor koji je mnoge godine sudjelovao 
u stvaranju televizijskih i radijskih programa u vrijeme kada se ta kuća još zvala 
imenom glavnoga grada i postajala svjesnom svoje kulturne misije, pa i realizirala 
mnogo toga usprkos olovnom okružju. Ono što je bitno za budućnost jest razu¬ 
mijevanje da HRT treba biti prvorazredna hrvatska kulturna institucija, ali ujedno 
i industrija koja donosi prihode i koja je konkurentna na međunarodnom tržištu. 

Potonje se postiže vlastitim proizvodom koji u većoj ili manjoj mjeri ima nacio¬ 
nalne značajke, po njima se izdvaja i postaje zanimljivim. Takvih proizvoda sada 
nema ili ih ima vrlo malo, a katastrofalno je stanje u dramskom programu koji 
jedini (uz dokumentarni) može stvoriti djela trajne vrijednosti. Bez vlastitoga 
ozbiljnog dramskog programa, odvojena nedavnim rezom od hrvatske filmske 
proizvodnje, Hrvatska televizija popunjava termine stranom produkcijom, izvlači 
iz arhiva jugoslavenske proizvode ili emitira noviji srbijanski film. 

U svemu tome ima i izrazite tendencioznosti, koja je tek nadopuna političko-in- 
formativnom programu gdje su se naselili kadrovi koji kao da su ispali iz nekoga 
kadra spomenutih filmova. No, i oni će biti zamijenjeni jer nisu posve podobni. 
HTV se nalazi na skliskom terenu: jedva je od državne postala javna televizija, a 
sada bi od javne mogla postati režimskom. 

D.D.: Opće je poznata činjenica da tzv. desna opcija u Hrvatskoj ne samo da nema 
svoje dnevne novine, nego čak niti tiražniji politički ili kulturni tjednik u kojemu bi de¬ 
sni intelektualci mogli iznositi svoje ideje, razmjenjivati mišljenja i osmišljavati dugo¬ 
ročnije strateške projekte. Koliko su intelektualci na desnici i sami krivi za takvo stanje? 

H.H.: Govoriti općenito o„desnim intelektualcima" nema većega smisla, kao i o 
njihovoj općoj krivnji. Ako jesu doista intelektualci, onda su individualci koji prije 
ili kasnije postaju teret političkim opcijama kojima naizgled pripadaju. Postaju 
neugodni. Uz to, domoljubna i rodoljubna inteligencija ima vrlo rijetke trenutke 
kada se izvoljeva sjediniti u djelatnom smislu, po čemu je potpuno nalik svome 
narodu. Ja to najbolje znam. 

D.D.: Potenciranje lijeve političke misli jasno je vidljivo i na području književnosti i knji¬ 
ževne kritike. U ožujku 2011. tako je Vaš roman „Što Bog dade i sreća junačka" bio najči¬ 
taniji roman u Hrvatskoj, dok je drugi najčitaniji roman bio „Život nastanjen sjenama" 
akademika Ivana Ara lice. No, u hrvatskim se medijima o tome moglo malo što pročitati. 
S druge pak strane, kad su u pitanju književna djela pisaca koji se percipiraju kao zago¬ 
vornici Ijevičarskih ideja i pogleda, o njima se u visokotiražnim medijima pišu hvalospjevi 
koji su vrlo često Ispod svakog ukusa. Možemo li danas uopće govoriti o objektivnosti 
književne kritike ili su izvan literarni motivi kod nas važniji od estetske valorizacije? 

H.H.: Nikada nisam imao„svoje" kritičare, nitko me nije pratio pa se nisam morao 
ni osvrtati. A i ja baš ne pratim književna zbivanja jer mi to nije posao pa, eto, od 
Vas prvi put čujem da je netko uopće posegnuo za spomenutim romanom, kao 

što sam nedavno u Slavoniji čuo da se čita jedan drugi moj noviji roman, i to 
usprkos velikim naporima da me se prešuti. Valjda se glas širi usmenim putem, 
gotovo konspirativno. 

Moje je ime bez sumnje na crnoj listi u hrvatskoj državi kojoj sam pomagao da 
se rodi u okviru svojih mogućnosti. Dakle, vrlo ilustrativan primjer. Nije važno 
što ja to pišem i je li to dobro ili loše, nego kako se zovem. A ako se baš ne može 
prešutjeti, onda se relativizira i u naslove stavlja „nacionalno" i „konzervativno", 
ali je najbolje spriječiti me u samome začetku kada se recimo javim na natječaj 
za potporu književnom djelu i to zato 
što pišem povijesni roman pa trošim 
vlastiti novac na istraživanja. 


Tako se javim na natječaj raspisan u 
ljetu 2012., a dva dana nakon nove 
2013. dolazi pošta iz Ministarstva kul¬ 
ture da moj projekt nije prihvaćen, s 
potpisom stanovitog Stojisavljevića. 

Nije to prvi put, stizala su mi takva pi¬ 
sma i od Čedomira Višnjića za vrijeme 
Sanaderova HDZ-a u koaliciji s SD- 
SS-om pa kako ne bi od HNS-a koji je 
u koaliciji s SDP-om iskamčio Ministar¬ 
stvo kulture i napučio ga onim klate- 
žom o kojemu sam uvodno govorio... 

A književna kritika ne postoji. Postoje samo klake za uzajamno divljenje koje 
nitko ne uzima ozbiljno, ali je stvar ozbiljna utoliko što će povjesničari književno¬ 
sti imati grdne muke da se snađu u tom cirkusu. 

D.D.: Osim što ste romanopisac i dramski pisac, Vi ste također i filmski i televizijski 
scenarist. Zanima nas kako u kontekstu svega o čemu smo prethodno govorili ocje¬ 
njujete stanje u hrvatskoj kinematografiji? 

H.H.: Srednji i mlađi naraštaj mogu razumjeti, ali ne i odobravati putove kojim 
su pošli mnogi redatelji i scenaristi. Nakon što su vjerojatno podosta puta udarili 
glavom o zid, pogledali su malo bolje oko sebe i vidjeli tko su im financijeri, tko su 
im kritičari i što se od njih očekuje pa se tako i počeli ponašati, birati teme koje će 
im donijeti tapšanje nove internacionale. 

Ako pijunu po hrvatskim i općeljudskim vrijednostima, po hrvatskim braniteljima 
i Crkvi u Hrvata, zajamčen im je sljedeći projekt. Ima iznimaka, ali su iznimke. Na 
opisani način čini se šteta hrvatskom filmu, ali i Hrvatskoj u cjelini jer se i ljubitelji 
filma u inozemstvu pitaju na festivalima kakva je to zemlja, kakav je to narod i je 
li to onaj isti koji je na tako veličanstven način izborio slobodu... Ništa se ne će 
promijeniti dok se ne pojave nezavisni producenti s dovoljno kapitala. 

D.D.: Više od šest godina na čelu ste 
udruge „Hrvatsko kulturno vijeće", u čijem 
statutu stoji da joj je cilj „kreativno sudje¬ 
lovanje u kulturnom životu Republike Hr¬ 
vatske, unaprjeđenje kulture u svim nje¬ 
zinim oblicima, te očuvanje hrvatskoga 
kulturnog identiteta". Koliko je udruga 
do sada uspjela u svojem naumu, kako 
vidite njezinu daljnju perspektivu i hoće 
li udruga u budućnosti nastojati privući 
veći broj mlađih ljudi u svoje članstvo? 

H.H.: Hrvatsko kulturno vijeće nije svjetiljka, ali je fenjer u mraku. Da ne bi postao 
svjetiljkom većega dometa pobrinula se klatež od samoga početka ne dajući 
nam struju, prostorije i novac. No naše su tribine pune i nije bilo važnije teme 
u zadnjih šest godina koju nismo dotaknuli, a portal nam omogućuje dnevni 
pristup publici. I nas je dohvatila recesija, ali još smo tu. 

U našim su redovima mnogi koji pripadaju i drugim, etabliranim kulturnim usta¬ 
novama, ali ondje ne mogu izraziti što osjećaju jer je samo HKV doista nezavisan 
u svakom smislu riječi. A glede mladih - mi nikoga ne privlačimo, ne stojimo na 
uglu i ne dijelimo letke. Tko dođe, dobro je došao, mlad ili star. 

D.D.: Kao predsjednik Hrvatskoga kulturnog vijeća nekoliko ste puta reagirali na na¬ 
pise pojedinih jezikoslovaca koji ponovno pokušavaju nametnuti ideju o tzv. „srpskohr- 
vatskom jeziku". Posebno je oštra bila reakcija na činjenicu da je Ministarstvo kulture, 
na čelu kojeg je tada bio Bozo Biškupić, financijski poduprijelo autoricu koja u svojoj 
knjizi tvrdi da hrvatski jezik ne postoji. Nije li i taj događaj još jedan eklatantan pokaza¬ 
telj da Ijevičarske (a u ovome slučaju i projugoslavenske) ideje i mišljenja dominiraju u 
hrvatskim institucijama? I ne predstavlja li taj neveseli događaj, posebno ako se prisje¬ 
timo one Preradovićeve „po njemu si sve što jesi", napad na same temelje hrvatskoga 

nacionalnog i kulturnog identiteta? 

H.H.: Nedavno objavljeni rezultati popisa stanovništa pokazali su da se za nepo¬ 
stojeći srpskohrvatski izjasnio zanemariv broj ljudi u Hrvatskoj. Šačica zbunjenih 
orjunaša. Zanimljivo je da o tome nije bilo riječi u analizama, zavladala je šutnja 
čak i među najzadrtijim pristašama te jezične sablasti premda su dobro raspore¬ 
đeni u medijima. A slučaj o kojemu govorite već je pomalo star. 

Bio je to slabašno organiziran zadnji pokušaj da hrvatski jezik ne postane jednim 
od službenih jezika Europske unije, nego neka haaškotužiteljska BHS utvara - 
pokušaj protuustavan i očajan, ali ono što je iritiralo jest daje spomenutu knjigu 
sufinanciralo Ministarstvo kulture RH, institucija koja bi trebala štititi hrvatski jezik 
kao srž hrvatske kulture. To je prevršilo mjeru pa je HKV zatražio od državnog 
odvjetništva da djeluje. Nije djelovalo, a obrazloženje zašto nije, bilo je više nego 
sramotno. 

No, istine radi, treba reći da se doista radilo o izoliranom slučaju, da ne postoji u 
Hrvatskoj jezikoslovac od formata koji bi takvu sablazan promicao i da tu aferu 
držim zauvijek završenom. Vjerojatno. Medijski klaunovi i klanovi koji su podržali 
misao da „hrvatski jezik ne postoji" i dalje postoje jer se moraju držati uputa da 
kao plaćeni negatori hrvatskoga nacionalnog i kulturnog identiteta i nadalje kri¬ 
jumčare teze o dvije federacije - jednoj zapadnoj koju bi trebala u političkom i 
gospodarskom smislu predstavljati Europska unija, i jednoj istočnoj kulturnoj fe¬ 
deraciji koja bi čuvala„zajedničke jezgre" iz zlosretnoga dvadesetog stoljeća - da 
se nađe ako se kotač povijesti opet okrene. Tu je i odgovor zašto se forsiraju nove 
balkanske kulturne integracije i agresivno ističe navodno balkanska komponen- 
tna hrvatske kulture nasuprot srednjoeuropskoj i mediteranskoj. 

D.D.: Do sada smo nekoliko puta spomenuli da Ijevičarski pogledi u Hrvatskoj vrlo 
često idu pod ruku s jugoslavenskim sentimentima. Zagovaranje političkog hibrida 
pod nazivom „srpsko-hrvatski jezik" samo je jedan aspekt čitave te pripovijesti. U po¬ 
sljednjih dvanaestak godina ne može tako proči niti jedan dan, a da se u kulturnim 
rubrikom, tj. u onome što je od kulturnih rubrika ostalo, upadljivo ne potenciraju 
vijesti iz „regije". Može se tako posljednjih godina čitati o „jedinstvenom književnom 
tržištu ideja", a ponovno se spominje i „jedinstveni jugoslavenski kulturni prostor". Ne 
podsječa li takva medijska politika neodoljivo na razdoblje prije stvaranja prve jugo¬ 
slavenske države, kad se je također kultura (književni skupovi, izložbe južnoslavenskih 
slikara) rabila kao politički instrumentu izgradnji kasnije jugoslavenske države? 

H.H.: Ne promiče se jugosfera samo u kulturnim rubrikama, naravno. One i ne 
postoje, kao stoje točno rečeno, a zadržavaju„kulturni" nadnaslovsamo da bi bile 
krinkom političkih stajališta autora. Recept je poznat i iz informativnih emisija: 
„Tako je u Hrvatskoj, a sada da vidimo kako je u Srbiji." Tih dvadeset ili dvadeset 
i pet posto neizliječivih bolesnika još sanja jugoslavenski san i bez Beograda ne 
može živjeti. No, kako i većinu njih taj Beograd okrutno trpa među ustaše, užasno 
su deprimirani, ali i dalje čupaju kosu kao napušteni ljubavnici te još zdušnije za¬ 
badaju noževe u hrvatsku kulturu, krivotvore hrvatsku povijest i razaraju hrvatsku 
sadašnjost. 


Nikada ne će shvatiti da je tih šezde¬ 
set osam godina u dvije Jugoslavije 
samo kratko razdoblje u hrvatskoj 
povijesti koje je donijelo nesreću na¬ 
rodu, a hrvatskoj kulturi nije donijelo 
i pridonijelo ništa, nego ju izvrgnulo 
nasilju s istoka i drskoj krađi, negiranju 
hrvatskoga jezika i hrvatskoga naroda. 
Zašto ne će shvatiti? Pa zato što ne 
žele, jer su poluobrazovani ignoranti, 
ali i zato što su uvijek dobro plaćeni 
za izdaju, izvana ili iznutra ili u sretnoj 
novčanoj kombinaciji... 


Treba dovesti na vlast auten¬ 
tičnu hrvatsku opciju koja 
će prevladati podjele razbo¬ 
ritom vladavinom, a takva 
opcija ne može - pokazalo se 
- izrasti iz hereditarno opte¬ 
rećenog krilca koje se naziva 
lijevim, a nije ništa, ne zna 
ništa i ostaje zarobljenim 
u vječnoj čežnji za drugom 
domovinom koja ne postoji. 


Nikada nikakav jedinstveni jugoslavenski kulturni prostor nije postojao, niti može 
postojati, niti ga se moglo niti može uspostaviti perom, kistom i notom, nego 
samo batinom.No, vrijeme je da se okrenemo prema novim opasnostima iz tzv. 
zapadnoga kulturnog kruga kojemu doista oduvijek pripadamo, ali moramo pri¬ 
paziti da se taj krug ne zatvori oko nas kao omča. 


D.D.: Za kraj razgovora zanima nas Vaše mišljenje o tome koliki su izgledi da au¬ 
tentična desna opcija u budućnosti u Hrvatskoj nametne svoje ideje na kulturnome 
planu, ojača utjecaj u institucijama i osvoji političku vlast? 

H.H.: Treba dovesti na vlast autentičnu hrvatsku opciju koja će prevladati podjele 
razboritom vladavinom, a takva opcija ne može - pokazalo se - izrasti iz heredi¬ 
tarno opterećenog krilca koje se naziva lijevim, a nije ništa, ne zna ništa i ostaje 
zarobljenim u vječnoj čežnji za drugom domovinom koja ne postoji. Autentična 

hrvatska opcija ne će morati nametati svoje ideje ako doista bude izraz narodne 
volje i odraz posebnosti hrvatske kulture. 

Ideje moraju nametati samo tuđinci i otuđena bića zalutala u kulturu koju ne ra¬ 
zumiju i ne vole... Mislim da smo sada na pragu novoga razdoblja koje nastupa 
nakon tolikih razočaranja u zadnjih petnaestak godina: sve smo već vidjeli, sve 
smo pokušali i svima smo dali šansu da pokažu što umiju i svi su nas iznevjerili 
i čak (kao sada) teško uvrijedili nazivajući hrvatsku naciju slučajnom nakupinom 
otpadaka naroda te se na kraju brutalno obrušili na hrvatsku djecu. Ovo zadnje 
je prelilo čašu. 

Najvažniji hrvatski interes u ovom je trenutku da se s političke scene makne ak¬ 
tualna vlast koja s narodom nema ništa zajedničko i funkcionira kao okupacijska 
sila, ali istodobno odstraniti vječne figure tzv. političke elite bez obzira na boju. 
Osloboditi prostor za nove ljude i stvoriti mehanizme za narodni nadzor, a ne 
nadzor nad narodom, jer sama ustavna odredba da vlast proizlazi iz naroda nije 
dovoljna i izaziva veselje oligarhije rođene iz političkoga (stranačkog) podaništva 
i uvjerene da narod ima isto tako podaničku narav kao i ona pa se njime lako 
vlada. 

Ako u tome i ima zrno istine, nije cijela istina. Istina je da smo mi sposobni, od- 
važni i uspravni za razliku od političke elite. Ona nije sada, i već dugo nije, repre- 
zent hrvatskoga naroda. A ako već nema nemira - čemu se svi čude - to je zato 
što narod voli svoju državu i ne želi ju ni na jedan način destabilizirati. Puk je star 
i mudar, ali mu mrak pada na oči i s tim se ne smije šaliti. 

HEGEMONIJE 


Autor: Leo Marić, student povijesti i filozofije na Hrvatskim studijima 



RADOVI | Europska Nova Desnica i teorija kulturne hegemonije 


Prvih deset godina 21. stoljeća u Europi je obilježilo jačanje tzv. radi¬ 
kalno desnih političkih stranaka, što predstavlja prvu ozbiljniju pri¬ 
jetnju hegemoniji liberal-demokratske političke misli. Prirodno, takva 
promjena europskog političkog krajolika izazvala je i nebrojenu količinu 
medijskih i akademskih napisa čija bi svrha trebala biti raščlanjivanje i 
promišljanje ideologijskih i strategijskih postavki spomenute radikalne 
desnice. Kako je liberalnom autoru, sudeći po većini do sad objavljenih 
takvih napisa, teško pravilno pojmiti i bez politički utemeljenih predra¬ 
suda pisati o toj pojavi, 1 smatram potrebnim u ovom radu objektivnije 
prikazati jednu od intelektualnih skupina koja je ostavila znatan ideo¬ 
loški utjecaj na navedenu političku struju suvremene Europe. Riječ je o 
Europskoj Novoj Desnici. 

Važno je naglasiti da Europska Nova Desnica (fr. Nouvelle Droite) nije politički 
pokret, nego filozofska škola mišljenja. Nastala je u Francuskoj krajem 1960-ih 
kao odgovor na Ijevičarski studenski pokret, a s vremenom su se srodne inte¬ 
lektualne skupine oblikovale i u Belgiji, Njemačkoj, Italiji te ostalim zapadnoeu¬ 
ropskim zemljama. Također valja istaknuti da ona nema nikakvih veza s idejama 
američke i britanske Nove Desnice (en. New Right, neoconservatism), od koje ju 
razdvaja protivljenje američkom liberal-demokratskom mesijanizmu, neoliberal- 
nim ekonomskim rješenjima i novoprobuđenom kršćanskom (protestantskom) 
konzervatizmu. 

Središnji predmeti kritike te filozofske škole su liberalizam, egalitarizam, 
multikulturalizam, ideologija napretka i univerzalizam u svim svojim pojavnim 
oblicima. Nova Desnica se tako, primjerice, suprotstavlja multikulturalizmu i 
egalitarizmu kroz uvođenje tzv. rasnog diferencijalizma i etnopluralizma, koji po¬ 
drazumijevaju prihvaćanje i poštivanje zadanih razlika među rasama i narodima 


1 Primjer liberal-demokratske politološke analize Europske Nove Desnice pružaju najznačajniji 
francuski istraživač radikalne desnice Pierre-Andre Taguieff (Sur la Nouvelle Droite. Jalons d'une 
analyse critique, Editions Descartes et Cie, Pariz, 1994.) te oxfordski profesor i povjesničar fašizma 
Roger Griffin („Plus ca changekThe fascist pedigree of the Nouvelle Droite", The Development of 
the Radical Right in France 1890-1995, Routledge, London, 2000.;„Between metapolitics and apo- 
liteia: the Nevv Right's strategy for conserving the fascist Vision in the 'interregnum'", Modem and 
Contemporary France, 2000., br. 8., str. 32.-53.;„Interregnum or endgame? Radical Right Thought 
in the Post-fascist Era", Reassessing Political Ideologies, Routledge, London, 2001.). Najzapaženiju 
politološku analizu o toj problematici u nas objavio je Anđelko Milardović (Nova Desnica, Kultur- 
no-prosvjetni sabor Hrvatske, Zagreb, 1990.). 

Temeljna organizacija Europske 
Alain de Benoist Nove Desnice je Skupina za istraživanje 

i proučavanje europske civilizacije (Grou- 
pementde recherche etd'etudes pourla civilisation europeenne, GRECE), think-tank 
koji je 1968. u Parizu pokrenuo francuski filozof Alain de Benoist. GRECE je u četiri 
desetljeća razvila bogatu publicističku djelatnost, objavljujući časopise Nouvelle 
Ecole (od 1968.), Elements (od 1973.) i Krisis (od 1988.) te više stotina knjiga u 
okviru nakladničkih nizova Editionsdu Labyrinthe (od 1970.) i EditionsCopernic {od 
1976.). Osim De Benoista, važnu ulogu u oblikovanju ideologije Europske Nove 
Desnice imali su i Charles Champetier, Yves Christen, Jacgues Marlaud, Michel 
Marmin, Dominique Venner, Pierre Le Vigan, Jean-Claude Valla te kasniji disidenti 
od GRECE Guillaume Faye i Pierre Vial. 2 


te priznavanje prava svakom narodu 
na samostalan život unutar određenog 
područja. Ideologiju napretka, kojoj te¬ 
melje nalazi u kršćanskoj i marksističkoj 
linearnoj viziji povijesti, podvrgava kri¬ 
tici s tradicionalističkih položaja i zalaže 
se za afirmaciju paganske cikličke vizije 
povijesti. Afirmaciju paganske, pretkr¬ 
šćanske baštine Nova Desnica smatra 
potrebnim i pri sukobu s univerzaliz¬ 
mom (onim liberalno-globalističkim i 
marksističkim, ali i kršćanskim) kojeg 
smatra uzrokom svih totalitarizama u 
20. stoljeću. Ova škola mišljenja uvelike 
je doprinijela europskoj političkoj misli 
i kroz svoju kritiku amerikanizacije Eu¬ 
rope, umjesto koje predlaže vraćanje k 
europskim korijenima te na geopolitič¬ 
kom planu, suradnju s Rusijom. 


S jačanjem u Francuskoj krajem 1970-ih i početkom 1980-ih, ideje Europske 
Nove Desnice proširile su se i po ostatku Zapadne Europe, pri čemu su osobito jak 


2 „Groupement de recherche et d'etudes pour la civilisation europeenne" (http://fr.wikipedia. 
org/wiki/Groupement_ de_recherche_et_d'etudes_pour_la_civilisation_europeenne) 

utjecaj postigle u Belgiji (think-tank Synergies europeennes pod vodstvom Roberta 
Steuckersa i časopis TeKoS), Njemačkoj (think-tank Thule Seminar Pierrea Krebsa te 


časopisi Criticon i Junges Forum) i Italiji 
(časopisi Diorama Letterario i Elementi). 
Nakon pada komunističkog sustava u 
Istočnoj Europi, njezina retorika i ideo¬ 
loški aparat - u nešto drukčijem obliku 
- postaje prisutna i u Rusiji (Aleksandr 
Dugin te think-tankovi Arctogaia i Ate¬ 
ney), Mađarskoj (Gazdag Istvan), Srbiji 
(Dragoš Kalajić), Hrvatskoj (Tomislav Su- 
nić i Jure Vujič) 3 te u Ukrajini i Bugarskoj ( 


Kako je rečeno, Europska 
Nova Desnica je prvenstveno 
filozofska škola, pa svoje ide¬ 
je ne širi niti kroz parlamen- 
tarističko političko djelova¬ 
nje niti direktnom akcijom 
nego - kulturnom borbom. 

;-ta n k Thule Sarmatia). 


Kako je rečeno, Europska Nova Desnica je prvenstveno filozofska škola, pa 
svoje ideje ne širi niti kroz parlamentarističko političko djelovanje niti direktnom 
akcijom nego - kulturnom borbom. U ovom radu prikazat ču osnovne strategijske 
smjernice Europske Nove Desnice te njihovu vezu s teorijom kulturne hegemo¬ 
nije Antonija Gramscija. Pokušat ću zatim objasniti - nadahnut i nekim insider- 
skim kritikama - razloge neuspjeha Nove Desnice u zadnja četiri desetljeća nje¬ 
zina postojanja. 


GRAMSCIJEVA TEORIJA HEGEMONIJE 

Strategija Europske Nove Desnice utemeljena je velikim dijelom na misli talijan¬ 
skog komunističkog političara i filozofa Antonija Gramscija 4 Kao osnovne smjer¬ 
nice uzima se nekoliko Gramscijevih ideja koje nisu u izravnoj vezi s njegovom 
komunističkom ideološkom orijentacijom. 


3 U Hrvatskoj ne postoji organizirana novodesna skupina, ali se u radu nekolicine nezavisnih 
intelektualaca može pronaći povezanost s novodesnim idejama i skupinama u Europi i SAD-u, pri 
čemu među njima (kao primjerice i između spomenutih Sunića i Vujića) postoje određene razlike 
u stavovima i načinu rada. 

4 Antonio Gramsci (1891.-1937.) bio je talijanski filozof, lingvist i sociolog te jedan od najznačajni¬ 
jih marksističkih mislilaca 20. stoljeća. Sudjelovao je u osnivanju Komunističke Partije Italije i bio nje¬ 
zinim vođom sredinom 1920-ih. Godine 1926. uhićen je po nalogu fašističkih vlasti u Italiji te osuđen 
prvo na 5, a zatim i na 20 godina zatvora. Umroje teško bolestan 1937. Njegove zatvorske bilješke su 
zajedno s člancima i esejima iz 1920-ih objavljene nakon Drugog svjetskog rata te predstavljaju zna¬ 
čajan doprinos političkoj teoriji. V.„Antonio Gramsci" (http://it.wikipedia.org/wiki/Antonio_Gramsci) 

Gramsci govori o dvije razine druš¬ 
tva: civilnom društvu, koje je sastavljeno 
od pojedinaca, i političkom društvu, 
koje je uobličeno u Državi. Pri tome 
je hegemonija pojava koja predstavlja 
neku vrstu međudjelovanja između 
civilnog i političkog društva. U jednom 
slučaju, dominantna društvena sku¬ 
pina putem civilnog društva ostvaruje 
svoj utjecaj na Državu, političko druš¬ 
tvo; dok istovremeno Država putem 
svoje izravne dominacije i pravosudne 
vlasti ostvaruje svoj utjecaj na društvo. 5 
Tu se Gramsci udaljava od marksistič¬ 
kih temelja svoje filozofije u neprihva¬ 
ćanju ekonomskog determinizma i 
naglašavanju kulturnih odnosa. „Povi¬ 
jesni čin može izvesti samo'kolektivni 
čovjek', a to pretpostavlja spoznavanje 
'kulturno-društvenog' jedinstva kroz 
koje su mnoštvo raspršenih volja, s različitim ciljevima, držane zajedno s jednim 
ciljem, na temelju jednakog i zajedničkog poimanja svijeta, i općeg i posebnog 
(,..)." 6 Putem ostvarivanja utjecaja na kulturu, dakle, društvena skupina ostvaruje 
svoju hegemoniju unutar civilnog društva, a zatim i na političko društvo. 

Središnji subjekt Gramscijeve kulturne i političke borbe je intelektualac. Za njega, 
„svi ljudi su intelektualci, (...) ali nemaju svi ljudi u društvu ulogu intelektualaca". 7 
Objašnjavajući svoje široko određenje intelektualca, Gramsci piše: 

„Nema ljudske djelatnosti iz koje je isključen svaki oblik intelektualnog 
sudjelovanja: homo faber ne može biti odvojen od homo sapiensa. 
Svaki čovjek, naposljetku, izvan svoje profesionalne djelatnosti obav¬ 
lja i određeni oblik intelektualne djelatnosti, odnosno on je i 'filozof', 


5 A. GRAMSCI, Seiections from the Prison Notebooks, str. 12. 

6 Isto, str. 349. 

7 Isto, str. 9. 



Antonio Gramsci 

umjetnik, čovjek od ukusa, on sudjeluje u posebnoj koncepciji svijeta, 
on ima svjesnu crtu moralnosti, i zato doprinosi održanju koncepcije 
svijeta ili promjeni istoga kako bi ostvario nove načine mišljenja." 8 


Svaka društvena skupina organski oblikuje svoje intelektualce koji zatim izgra¬ 
đuju i usmjeruju njezinu zajedničku svijest. 9 Od tih, organskih intelektualaca, ra¬ 
zlikuju se tradicionalni intelektualci koji 


su specijalizirani za određeno područje 
(znanost, tehniku, umjetnost, i si.). Or¬ 
ganski intelektualac ide onkraj svoje 
specijalizacije, jer on nije samo spe¬ 
cijaliziran, nego i direktivan (usmjera¬ 
vajući), on je politički subjekt. Drugim 
riječima, on je dužnosnik i zastupnik 
svoje društvene skupine. Još jedna 
posebnost Gramscijevog novog inte¬ 
lektualca jest da se on „ne može više 


U jednom slučaju, domi¬ 
nantna društvena skupina 
putem civilnog društva 
ostvaruje svoj utjecaj na 
Državu, političko društvo; 
dok istovremeno Država 
putem svoje izravne domi¬ 
nacije i pravosudne vlasti 
ostvaruje svoj utjecaj na 
društvo. 


sastojati od rječitosti, koja je vanjski i 

trenutačni pokretač osjećaja i strasti, nego od djelatnog sudjelovanja u stvarnom 
životu, kao tvorac, kao organizator, kao'stalni nagovarač'i ne samo kao obični 
govornik." 10 


Gramsci političko djelovanje tumači kroz pojmovnik i povijest rata, pa tako ra¬ 
zlikuje i tri vrste ratovanja (odnosno i političkog djelovanja): pozicijsko ratovanje, 
pokretno ratovanje i podzemno ratovanje. * 11 Pritom naglašava da u naprednim 
državama civilno društvo - zbog svoje složenosti i mogućnosti da odolijeva eko¬ 
nomskim i političkim krizama - možemo usporediti s rovovskim sustavima u su¬ 
vremenom ratovanju, tj. da pripada vrsti pozicijskog ratovanja. 12 Pokretno ratova¬ 
nje, odnosno otvoreni politički sukob s neprijateljem, vodi k porazu jer se njime 
pruža mogućnost Državi za uključivanje u sukob i mobiliziranje svih sredstava 


8 Isto. 

9 Isto, str. 5. 

10 Isto, str. 10. 

11 Isto, str. 229.-230. 

12 Isto, str. 235. 

državne hegemonije. Ono je prihvatljivo samo u trenutcima kada je potrebno 
osvojiti određene položaje. S druge strane, pozicijsko ratovanje zahtijeva duže 
vremensko razdoblje borbe i veće ljudske gubitke, ali pobjeda u takvom sukobu 
je odlučujuća. Dosljedan svojoj autorskoj metodologiji, on to uspoređuje s op¬ 
sadom, u kojoj onaj pod opsadom (odnosno država/režim) uključuje u borbu 
onoliko svoje snage razmjerno snazi neprijatelja. 13 

Postavlja se pitanje treba li Gramscijevu teoriju hegemonije smatrati samo 
kvalitetnom razradom komunističke (odnosno konkretnije: lenjinističke) teorije 
revolucije ili biju se zbog njezinog uvažavanja socioloških pojava i gibanja moglo 
tumačiti i kao svojevrsni odmak od revolucionarnosti u smjeru više demokratičnijeg 
shvaćanja uspostave komunizma. Njegovo poimanje civilnog i političkog društva, 
hegemonije, države, intelektualca, politike i kulture svakako, bez obzira koji bio 
odgovor na gornje pitanje, našlo je svoj prostor i u djelu Europske Nove Desnice. 


GRECE I KULTURNA STRATEGIJA DESNICE 

Ozračje u kojem je 1968. bila stvorena prva i do danas središnja skupina Europske 
Nove Desnice - GRECE - bilo je obilježeno prevladavajućim Ijevičarskim idejama 
na sveučilištu i medijima. Francuska politička scena bila je podijeljena na dva 
bloka: degolističku konzervativnu desnicu u koaliciji sa centristima te privremeni 
savez komunističke i socijalističke ljevice. Izvan parlamentarnog života, na poli¬ 
tičkoj margini nalazila se nacionalistička desnica, u kojoj su kao militanti svoju 
političku adolescenciju proveli kasniji ideolozi GRECE. Ona je još od poratnog raz¬ 
doblja prihvaćala antikomunizam, ekonomski liberalizam i atlantizam kao svoja 
temeljna načela, a njezino se djelovanje svodilo na neuspješno natjecanje na 
izborima i direktnu akciju. 14 

Nova Desnica se, po svojem nastanku više od dva desetljeća nakon Drugog 
svjetskog rata, suprotstavila i ideologiji i strategiji onoga što su oni nazivali Sta¬ 
rom Desnicom. Sporne programske odrednice nalazili su, kao što je već spome¬ 
nuto, u ekonomskom liberalizmu, geopolitičkom atlantističkom usmjerenju i 
katoličkom tradicionalizmu, kao i u prešutnom prihvaćanju američke kulturne 

dominacije u Europi. S druge strane, konzervativnoj desnici zamjerali su nemoć 
u oblikovanju vlastite ideologije i slabu protu-egalitarnu argumentaciju. 15 Kasniji 
teoretičar Nove Desnice, Tomislav Sunić tu je kritiku ovako izrazio: 

„Glavni razlog zbog kojega konzervativni pokreti i režimi nisu bili u stanju 
ostvariti trajni politički legitimitet nalazi se u njihovoj nesposobnosti da 
se uspješno infiltriraju u kulturno okruženje kako bi masama ponudili 
svoju protuideologiju. Ako konzervativni pokreti istinski žele ostvariti 
političku stabilnost, oni na prvom mjestu moraju oblikovati vlastitu kul¬ 
turnu strategiju." 16 

Ono po čemu je GRECE bila jedinstvena u onodobnoj Francuskoj i Europi je 
upravo njezina kulturna strategija, odnosno reafirmacija metapolitike. Kao me- 
tapolitiku Alain Badiou (ugledni francuski filozof i mislilac radikalne ljevice, op. 
L.M.) podrazumijeva „sve učinke koje je filozofija sposobna crpiti (...) iz stvarnih 
primjera politike kao misli", 17 pa ona na neki način predstavlja filozofsko promi¬ 
šljanje politike sa svrhom ostvarivanja određenog povratnog utjecaja na nju. 
Osnivač i glavni ideolog GRECE, Alain de Benoist 18 ujedno je bio i glavni promica¬ 
telj rada na području kulture. On ovako objašnjava metapolitiku: 

„Stoje to metapolitika? Sasvim sigurno ne drukčiji način bavljenja poli¬ 
tikom. Točnije bi se reklo daje tema metapolitike izrasla izjasne svijesti 
o ulozi ideja u povijesti i iz uvjerenja daje intelektualni, kulturni, doktri¬ 
narni, ideološki rad prijeko potreban preduvjet za svaki oblik akcije, bez 
obzira na to kakva ona bila. Aktivistima - onima koji se vječno pozivaju 
na'hitnost'kako bi uštedjeli na dubljem promišljanju ili koji jednostavno 
više vole reaktivni od refleksivnog načina - njima je to vrlo teško shvatiti. 


15 T. SU NIĆ, Europska Nova Desnica, 74.-75. 

16 Isto, str. 71. 

17 „Metapolitics" (http://en.wikipedia.org/wiki/Metapolitics) 

18 Alain de Benoist (1943.) francuski je filozof, sociolog, politolog i autor više od 50 knjiga. Stu¬ 
dirao je ustavno pravo u Parizu te filozofiju, sociologiju, sociologiju morala i povijest religija na 
Sorbonni. U mladosti je bio aktivan u Federation des etudiants nationalistes i Europe-Action, a 1968. 
osniva GRECE. Bio je urednikom više časopisa i nakladnih nizova te pisao kao suradnik za nekoliko 
novina. Knjige su mu prevođene na više europskih jezika. V.„Alain de Benoist" (http://fr.wikipedia. 
org/wiki/Alain_de_Benoist) 

Da to izrazimo s pomoću jedne formule: filozofija prosvjetiteljstva javila 
se prije Francuske revolucije, ali bez nje ova posljednja zasigurno ne bi 
bila moguća. Prije Lenjina, uvijek je morao postojati jedan Marx." 19 

Kulturna strategija GRECE sastojala se od tri koraka: (1.) putem publikacija (ča¬ 
sopisa, knjiga), konferencija i javnog djelovanja nastojati iskoristiti suvremene 
ideje; (2.) uništavati temelje liberalne ideologije kroz afirmaciju starijih europskih 
ideja, identiteta i zajednice; (3.) ostvariti kulturnu hegemoniju barem nad elitom, 
ako ne i nad cjelokupnim civilnim društvom. 20 Ideolozi GRECE smatrali su da 
će njihova nova ideologija imati politički utjecaj u zapadnoeuropskom društvu 
samo ako ta ideologija bude širena kao kontra-kultura unutar liberalnog okvira. 21 

Sredinom 1970-ih GRECE počinje ostvarivati veći utjecaj u Francuskoj, a nji¬ 
hovi časopisi, knjige i predavanja pokreću javne rasprave o važnim društvenim 
pitanjima. Mislioci ovog think-tanka pišu za cijeli niz visokonakladnih francuskih 
listova: Le Figaro Magazine, Valeurs actuelles, Contrepoint, itd. Dio njih članovi su i 
Club de FFiorioge, uglednog neokonzervativnog think-tanka koji je kasnije ostva¬ 
rio značajan utjecaj na vladajuću konzervativnu desnicu. Godine 1981. Francois 
Mitterand postaje predsjednik Francuske, koalicija socijalista i komunista preu¬ 
zima francusku vladu, a time GRECE dolazi u položaj djelovati i više na oporbenu 
desnicu. 


KRITIKA S DESNA 

Usprkos velikom ugledu koji je GRECE stekla u francuskom političkom i kultur¬ 
nom životu, sredinom 1980-ih počinje proces njezine marginalizacije te središnju 
ulogu na desnici preuzima Front National (FN), do tada stranka s minornim utjeca¬ 
jem u francuskom političkom životu. Članovi GRECE prelaze u FN ili osnivaju druga 
manja udruženja, dok se kao jedini značajniji utjecaj Nove Desnice u zadnja dva 
desetljeća može istaknuti geopolitičko preusmjerivanje FN-a prema protu-ame- 
rikanizmu. Kao što primjećuje Guillaume Faye 22 , bivši drugi čovjek GRECE, „nova 

19 T. SUNIĆ, Europska Nova Desnica, str. 27. 

20 M. O'MEARA, NewCulture, New Right, str. 46. 

21 T. SUNIĆ, Europska Nova Desnica, str. 73. 

22 Guillaume Faye (1949.) je francuski novinar, pisac i filozof. Doktorirao je na pariškom Institutu 

Desnica danas je ograničena na perife¬ 
riju debate. Ona je protjerana u ideološki 
geto. Ona više ne vidi sebe kao centralu 
za širenje energije s konačnim ciljem 
postizanja moći, nego više kao naklad¬ 
ničko poduzeće koje usput organizira 
konferencije, ali ima ograničene ambi¬ 
cije." 23 Danas je GRECE gotovo bezna¬ 
čajna skupina čije ideje ne ostvaruju 
zapaženiji uspjeh čak niti na desnici, pa 
se postavlja pitanje - zašto? 



Postoje dvije vrste razloga koji su 
doveli do tog stanja: objektivni i par- 
tikularni. Objektivne razloge možemo Guillaume Faye 
tražiti u prestanku piramidalnog širenja 

znanja, što dovodi do teže situacije za teoretske časopise i kulturalna društva, 
odnosno, i do porasta važnosti medija. 24 Također, to razdoblje druge polovice 
1980-ih obilježeno je jačanjem tzv. „naraštaja 1968." koji ovladavaju medijima i 
obrazovnim ustanovama te pokreću liberalnu cenzuru - nastaje tzv.„meki tota¬ 
litarizam". 25 S druge strane, postoje i partikularni razlozi koji ukazuju na krivnju 
čelnih ljudi GRECE u neuspjehu daljnjeg širenja ideja. Guillaume Faye ih vidi u 
lošoj uređivačkoj i komunikacijskog politici GRECE, ideološkoj fosilizaciji odnosno 
izostanku radikalnog mišljenja te u naglašenosti kritike umjesto pozitivnih formu¬ 
lacija u retorici. 26 


Prvi od partikularnih razloga ogleda se u lošoj vizualnoj, grafičkoj uređenosti 
publikacija te izostanku ikakvih socijalnih, javnosti zanimljivih tema. Drugi razlog 


političkih znanosti. Od 1970. do sredine 1980-ih jedan je od najaktivnijih autora Nove Desnice. 
Po napuštanju GRECE, radi kao novinar za više časopisa, televizija i radijskih stanica. Godine 1998. 
dolazi ponovno u središte pozornosti knjigom „LArcheofuturisme", koja zajedno s djelima koja su 
slijedila predstavlja jezgru novog identitarijanskog pokreta u Francuskoj. 

23 G. FAYE, Archeofuturism, str. 25. 

24 Isto, str. 26. 

25 Isto, str. 30.-31. 

26 Isto, str. 27. 

povezan je s tadašnjim jačanjem FN-a jer je upravo „umjereniziranje" retorike i 
ignoriranje kontroverznih tema dovelo do odlaska dijela kadrova GRECE u FN, 
odnosno„tamo gdje se nešto događa". Nova stranka je i medijima postala zani¬ 
mljivija od novodesne intelektualne skupine zbog tada šokantne političke neko¬ 
rektnosti njezinog vodstva na čelu s Jean-Marie Le Penom. 

Naposljetku, Faye svojim nekadašnjim istomišljenicima prigovara „buržoaski 
način razmišljanja" i „elegantni intelektualizam" koji ih dovodi do promoviranja 
stavova dalekih francuskom pučanstvu i desnom biračkom tijelu, poput npr. 
pro-islamskih i pro-imigrantskih tema, zanimanja za zemlje„Trećeg svijeta", itd. 27 
Sve navedeno, uz neodgovarajuću reakciju na medijsku indiferentnost prema 
Novoj Desnici, dovelo je do pada njezine popularnosti u zadnja dva desetljeća. 
Faye predlaže drukčiji pristup medijima i javnosti: 

„Napadi su mogućnosti: oni medijatiziraju misao i omogućuju joj da po¬ 
stane oštrija i reagira. S vještinom i odlučnošću, mora se razbjesniti ljude 
ako se želi biti slušan; i najvažnije, mora se spriječiti da misao postane 
buržoaska." 28 

Ono što možda valja smatrati najrelevantnijom kritikom strategiji Nove Desnice, 
pogotovo vezano uz ovaj rad, njezino je nerazumijevanje Gramscijevog djela. 
Faye pogrješku primijećuje u shvaćanju autora GRECE da je„sve kulturalno, sve in¬ 
telektualno" te u izostanku političke moći koja bi stajala iza kulturne borbe GRECE. 
Ideolozi Nove Desnice u svojem su djelovanju podcijenili politički element. 

„Kako bi se pokazalo učinkovitim, ideološko i kulturalno djelovanje 
mora biti podupirano od konkretnih političkih snaga koje ga integri¬ 
raju [u svoj program, op. L.M.] i proširuju. (...) Intelektualni pokreti koji 
pridobivaju javnu pažnju, postavljaju izazovne probleme zajedno uz 
konkretnu političku prijetnju." 29 


27 Isto, str. 30. 

28 Isto, str. 31. 

29 Isto, str. 29.-30. Faye pritom navodi kao primjer uspješnog metapolitičkog djelovanja orga¬ 
nizaciju „Terre et Peuple" („Zemlja i narod") koju je 1994. osnovao Pierre Vial, prije jedan od ideo¬ 
loga GRECE i bliski suradnik Alaina de Benoista.„Terre et Peuple" je od svojeg osnivanja djelovala 
u suradnji s FN-om uspješno koristeći stranku kao „prozor za medije", promičući putem nje svoje 
filozofsko-političke poglede. 

Fayeu za pravo daje i sam Gramsci koji političku stranku vidi kao„mehanizam 
koji nosi u civilnom društvu istu ulogu koju Država nosi (...) u političkom društvu." 
Politička stranka pretvara organske intelektualce u „kvalificirane političke inte¬ 
lektualce, vođe i organizatore svih djelatnosti i uloga pripadajućih organskom 
razvoju jednog integralnog društva, i civilnog i političkog". 30 S obzirom na to, 
jednom od najvažnijih pogrješaka GRECE možemo vidjeti izostanak političke ar¬ 
tikulacije njezinih ideja. 

Navedeni promašaji u oblikovanju javne komunikacije, Europsku Novu De¬ 
snicu ograničile su na njezin prostor utjecaja u odnosu na onaj koji je uživala u 
prva dva desetljeća svojeg djelovanja. Ostaje nam vidjeti hoće li doći do pro¬ 
mjene u njezinoj kulturnoj strategiji koja bi joj vratila jači položaj u europskom 
ideološkom spektru ili, s obzirom na drugačije društvene odnose novog stoljeća, 
možemo govoriti o zadnjim godinama jedne originalne europske škole mišljenja. 

Odnos umjetnosti i ideologije uvijek je bio složen iz razloga što su oboje u 
nekom smislu refleksija zbiljnog svijeta i ujedno svojevrsni izraz svjeto¬ 
nazora nekog autora. Postoje razne definicije i objašnjenja pojma ideolo¬ 
gije koja se javlja u vrijeme Francuske revolucije, kada se oblikuju glavne 
ideologije kao što su socijalizam i liberalizam. Ne postoji jedinstvena 
definicija ideologije, no ipak je moguće pokušati ju odrediti kroz njene 
društvene uloge: 1.) pridonosi ispunjenju osobne potrebe za identitetom 
i razvojem ljudskih bića; 2.) ideologije pribavljaju perspektivu pomoću 
koje se svijet može razumjeti i protumačiti; 3.) ideologije motiviraju 
djelovanje, koje može biti usmjereno na uspostavljanje ili održavanje 
određenih vrijednosti ili vjerovanja; 4.) opskrbljuju društvene skupine 
ili čitava društva skupom ujedinjavajućih načela i vrijednosti. 1 Riječ 'ide¬ 
ologija' formirao je 1796. godine Antoine Destutt de Tracy iz Francuske, 
koji ju je nastojao uspostaviti kao znanost o idejama. 2 


Upravo je Francuska domovina suvremenog pisca, esejista i pjesnika Michela 
Houellebecqa rođenog 1958., koji u svojim romanima secira, analizira, suptilno 
kritizira i karikira mnoge suvremene društvene pojave: ideologije egalitarizma, 
liberalizma, socijalizma, multikulturalizma, feminizma, psihoanalizu, muslimanski 
fundamentalizam, new age sekte, pornografsku industriju, napredak znanosti u 
vidu genetike i eugenike, itd. Na francuskoj književnoj sceni jednako je popu¬ 
laran i kritiziran kao, primjerice, Pascal Bruckner ili Frederic Beigbeder, kojeg je 
navodno naveo na pisanje. 

Smatram da se stavovi i život pisca trebaju iščitati iz njegovih književnih ostva¬ 
renja. Bila bi pogrješka izvlačiti njegove stavove iz njegova šturog životopisa ili 
odnosa prema medijima, s kojima vjerojatno izvodi svojevrsni performanse pa¬ 
sivnosti i kratkih odgovora danih kroz dugo promišljanje, pa oni djeluju preko 
volje iznuđeni. Većina glavnih likova Flouellbecqovog romanesknog svijeta su 
antiživotni, bezvoljni i defetistički nastrojeni. Koliko su njegovi likovi izraz njegova 
autobiografskog alter-ega, a koliko ideal-tipovi suvremenog čovjeka oblikova¬ 
nog prevladavajućim ideologijama, teško je reći. U najnovijem romanu Mapa i 
teritorij on je i sam postao lik u svojem romanu. 


1 J. KREGAR, D. POLŠEK, S. RAVLIĆ, Uvod u sociologiju, str. 295.-296. 

2 „Destutt deTracy" (http://en.wikipedia.org/wiki/Destutt_de_Tracy) 

Bitno je spomenuti daje kao književne uzore Houellbecqa moguće uzeti Bal- 
zaca, Flauberta, Baudelairea, Dostojevskog. 3 U građenju fabule dijeli dosta slič¬ 
nosti sa spomenutim pripadnicima realizma uzimajući događaje iz stvarnosti, 
no ipak s tom razlikom što ih on češće koristi kao digresije u svojim romanima, 
dok ih, recimo, Dostojevski i Flaubert koriste kao bazu svojih romana. 4 U slučaju 
nestanka svih povijesnih izvora o francuskom društvu u 19. stoljeću, mogli bismo 
to društvo rekonstruirati koristeći romane Flonore de Balzaca, tako bismo mogli 
kraj 20. i početak 21. stoljeća rekonstruirati u nekoj budućnosti iz romana Michel 
Houelbecqa. 

Taj kroničar društva u jednom pasusu koji objašnjava naslov njegovog prvi- 
jenca {Područje širenja borbe) izražava svoj stav o ideologiji liberalizma više kao 
neizravnu kritiku i odraz stvarnosti kakva ona jest. 5 Njegov izravniji stav o libera¬ 
lizmu pronašao je svoj izraz u njegovoj poeziji u pjesmi Posljednja obrana od libe¬ 
ralizma iz razloga što „ona ne može podariti smisao, put za pomirenje pojedinca 
s njegovim bližnjim u zajednici koju bismo mogli nazvati ljudskom." 6 Zanimljivo 
da se u toj pjesmi, gdje se obrušava na destruktivni ekonomizam kao glavni druš¬ 
tveni kriterij liberalizma 7 , poziva na odbijanje liberalne ideologije u ime enciklike 


3 „Da, i to je odlično. Vi ste reakcionar, to je dobro. Svi veliki pisci su reakcionari! Balzac, Flaubert, 
Baudelaire, Dostojevski: sami reakcionari.,, M. HOUELLBECO, Elementarne čestice, str. 220. 

4 Flaubert je svoj najpoznatiji roman Madam Bovary navodno napisao na temelju novinskog 
članka, dokje Dostojevski uzeo sudski proces Nehajeva za gradnju fabule i lika Petra Verhovenskog 
u Bjesovima. Brojni su primjeri gdje Michel Elouellbecq ukomponira društvenu stvarnost u svoje 
romane, pa tako, izuzev onih izravnih spominjanja osoba javnog života, kao likove ima i neizravnih 
primjera iz stvarnosti, npr. u Elementarnim česticama doslovno je prepričao kao digresiju slučaj 
sporazumnih kanibalizma između Armina Mevvisa i Bernarda Jurgena iz 2001. u VVilhelmshoheu, a 
u završetku pripovijetke Lanzarote jasno evocira na pedofilski skandal u Belgiji u kolovozu 1996., 
gdje su članovi visokog društva u suradnji sJean-Michel Niholou organizirano seksualno zlostavljali 
djecu. 

5 " Ekonomski je liberalizam širenje područja borbe, njegovo širenje na sve životne dobi i sve 
društvene staleže. Jednako tako, seksualni je liberalizam širenje područja borbe, njegovo širenje 
na sve životne dobi i sve društvene staleže... Neki pobjeđuju na oba polja; drugi na oba gube. 
Poduzeća se nadmeću za mlade diplomce; žene se nadmeću za neke mlade muškarce, muškarci 
se nadmeću za neke mlade žene; sve to stvara znatan nemir i uznemirenost." M. FIOUELLEBECO, 
Širenje područja borbe, str. 96. 

6 M. PIOUELLEBECQ:„Posljednja obrana od liberalizma", Sabrane pjesme, str. 51. 

7 „ ...Neosporno je dokazano da se svaki ljudski projekt 
Sve više ocjenjuje prema čisto ekonomskim kriterijima, 

pape Leona XIII. o društvenoj zadaći 
evanđelja, dok njegov prvijenac Pod¬ 
ručja širenja borbe započinje citatom 
Poslanice Rimljanima: „Noć je odma¬ 
kla, dan je blizu. Svucimo sa sebe djela 
tame, i obučimo oružja svjetla". 

Moglo bi se reći da on vidi kršćan¬ 
stvo i katoličanstvo kao nešto što je su¬ 
protno ideologiji liberalizma. Ipak valja 
priznati da su njegove simpatije prema 
kršćanstvu i katoličanstvu više nostal¬ 
gične naravi isto kako je njegovo reak- 
cionarstvo zapravo nostalgija prema 
negdašnjem stanju što se raspada 
pred nadirućim promjenama. 

U Elementarnim česticama, koja su 
po mišljenju mnogih njegovo najbolje 
književno ostvarenje, ističe u prologu 
upravo kršćanstvo kao primjer metafi¬ 
zičke mutacije koja je urušila svijet an¬ 
tike. Kod tog romana, poput Dostojevskog u Zapisima u mrtvom domu, kroz fabulu 
postupkom indukcije izvlači zaključke o nekim društvenim pojavama kroz digre¬ 
sije same glavne radnje fabule. Primjer je prikaz transgresije hippy pokreta, nasta- 
log iz seksualne revolucije 1960-tih, preko rock'n'rolla (VVoodstock) kao glazbenog 
medija čija je jedna od metamorfoza metal glazba. Razni oblici te glazbe prema 
Houellbecqu (black metal, death metal, haevy metal) utječe na oblikovanje soto- 
nističkih supkultura i sekta 1980-tih, npr. sekta Charlesa Mansona. Sve to konačno 
dovodi do kulta serijskih ubojica 1980-ih i 1990-ih, kada je, zanimljivo, Oscara do¬ 
bio i film Kad jaganjci utihnu, gdje je glavni lik serijski ubojica Hannibal Lecter. * * * * * 8 



Michel Houellebecq 


Apsolutno numeričkim kriterijima, 

Koji se mogu spremiti u informatičke datoteke, 

To nije prihvatljivo i moramo se boriti za 

Nadzor ekonomije i za njeno podčinjavanje određenim 

Kriterijima koje bih se usudio nazvati etičkima, ...„ Isto. 

8 M. HOUELLBECO, Elementarne čestice, str. 252.-252. 

U svojim romanima često spominje mnoge osobe javnog života, pa tako u 
ovom Micka Jagera, kojeg smatra simbolom nekažnjenog zla (iznosi sumnju da 
je on počinio ubojstvo Briana Johnsona) 9 , i Michaela Jacksona, kao simbola egali- 
tarističke ideologije zbog njegove hermafroditske fizionomije i rasne transforma¬ 
cije pomoću kirurgije. Houellebecg se 
kao književnik bavi takvim pojavama 
estradne/ce/eb/7fy scene i pop kulture 
jer je nemoguće portretirati dekaden¬ 
ciju našeg društva bez takvih pojava, 
pošto su one sažimanje onoga što 
mase u liberalizmu idoliziraju. 

Za razliku od prvog romana, u ko¬ 
jemu je prevladavajuća perspektiva 
pripovjedača u prvom licu prezenta, 
u Elementarnim česticama se javlja pri¬ 
povjedač u trećem licu neprimjetnog 
perfekta, koji označava obraćanje iz 
neke budućnosti. Naime, pripovjedač 
nastoji na temelju fiktivnih Clifden 
Notes, osobnih dojmova i teorijskih 
promišljanja glavnog lika, rekonstrui¬ 
rati život tog istog glavnog lika, važnog za povijest budućnosti po tome što je 
pokrenuo biološku revoluciju promijenivši čovjekov život više nego fizika i infor- 
macijsko-tehnološka revolucija od koje je ona preuzela primat. 

Roman Elementarne čestice se savršeno nastavlja na njegov sljedeći roman Mo¬ 
gućnost otoka, gdje postoje dvije perspektive pripovijedanja iz prvog lica - jedna 
glavnog lika iz sadašnjosti i jedna klona glavnog lika, koji živi u antiutopijskom 
svijetu budućnosti Huxleyevskog tipa, čija je alegorijska slika krajnja posljedica 
današnje vladajuće ideologije liberalizma i socijalizma kao dijela kulturne hege¬ 
monije današnjice. Zanimljivo je da pisac doista kritički ocjenjuje upravo Huxleya 
kao pisca i ističe činjenicu da je njegov djed bio Darvvinov prijatelj koji je branio 
glavne teze evolucijske teorije, dok su mu otac i brat bili ugledni biolozi (brat 
Julien imenovan je ravnateljem UNESCO-a nakon što je napisao Što se usuđujem 
misliti, gdje je naznačio ideje genetskog nadzora i genetskog poboljšanja vrsta, 


Roman Elementarne čestice 
se savršeno nastavlja na nje¬ 
gov sljedeći roman Moguć¬ 
nost otoka, gdje postoje dvije 
perspektive pripovijedanja 
iz prvog lica - jedna glavnog 
lika iz sadašnjosti ijedna 
klona glavnog lika, koji živi 
u antiutopijskom svijetu 
budućnosti Huxlegevskog 
tipa, čija je alegorijska slika 
krajnja posljedica današnje 
vladajuće ideologije libe¬ 
ralizma i socijalizma kao 
dijela kulturne hegemonije 
današnjice. 


9 M. HOUELLEBECO, Elementarne čestice, str 247. 

op.a.). 10 Upadljiva je i sličnost naslova posljednje Huxleyeve knjige Ofo/cizdane 
1962., čijom interpretacijom uočava vezu i sličnost između fiktivnog hipijevskog 
liberalnog društva i socijaldemokracije * 11 

Houellebecq, držeći svojim pitkim i lako čitljivim stilom u Elementarnim česti¬ 
cama i Mogućnosti otoka tanku granicu između intelektualizma i pornografske 
vulgarnosti, bombardira čitatelja naglašeno seksualnim slikama odnosa glav¬ 
nog lika i njegovih žena predočujući jasno ispraznost takvih odnosa. Geneza 
new-ageovske sekte elohmita u Mogućnosti otoka, koja će postati dominantna 
religija u konačnoj smrti zapadnoeuropskog društva i svojom scijentološkom 
naravi dovesti do duševne i biološke metamorfoze čovjeka u nakazna stvorenja 
čistog individualizma bez osobnosti, vrlo je slična genezi new-ageovske sekte ra- 
elijanaca u njegovoj pripovijetki Lanzarote. To vrlo dobro ukazuje na to koliko su 
njegova djela međusobno prožeta tematski i svojevrsnim organskim jedinstvom 
u hiperrealističkom razotkrivanju ideološko-kulturnog stanja u kojem se naše 
društvo nalazi, te kakve su njegove implikacije za našu budućnost. 

Svoje razumijevanje suštine socijalizma Houellebecq je pokazao u jednom 
eseju u kojem se osvrće na mesijansku knjigu Dostojevskog (napisanu u izgnan¬ 
stvu u Sibiru nakon njegovog preobraćenja iz revolucionarnog socijalista u kr¬ 
šćanina u tzv. krugu Petraševskog, op.a.), gdje ljevičare časti ovim opisom:„bagra 
koja je monopolizirala intelektualnu raspravu tijekom cijelog XX. stoljeća...". 12 


10 Isto, str. 189. 

11 „Ta bijedna knjiga, no laka za čitanje, izvršila je golem utjecaj na hipije, i preko njih na pristaše 
New Agea. Ako se bolje pogleda, skladna zajednica opisana u Otoku ima mnogo zajedničkih 
točaka s onom iz Vrlog novog svijeta. Čak ni sam Huxley, u svojoj vjerojatnoj ishlapjelosti, izgleda da 
nije ni bio svjestan sličnosti, ali društvo opisano u Otoku jednako je blisko Vrlom novom svijetu kao 
što je slobodoumno hipijevsko društvo blisko liberalnom građanskom društvu, točnije, njegovom 
švedskom socijaldemokratskom izdanju." Isto, str. 191. 

12 „ Ovo je trenutak da se posljednji put (možemo se tome barem nadati) vratimo na nedjela 
lijevih intelektualaca, a najbolje se prisjetiti romana Bjesovi, objavljenog 1872., u kojem je njihova 
ideologija već u cijelosti izložena i u kojem su nedjela i zločini jasno najavljeni scenom ubojstva 
Satova. Dakle, čime je to intuicija Dostojevskog utjecala na povijesni pokret? Apsolutno ničime. 
Marksisti, egzistencijalisti, anarhisti i ljevičari svake vrste mogli su napredovati i zaraziti svijet baš i 
da Dostojevski nikad nije napisao ni retka. Jesu li barem iznjedrili kakvu ideju, kakvu novu misao u 
odnosu na prethodnike iz romana? Ni najmanju. Ništavno stoljeće koje ništa nije izmislilo. Usto je i 
visokoparno do krajnjih granica. A voli ozbiljno postaviti i najgluplja pitanja poput: može li se pisati 
poezija nakon Auschvvitza?" M. HOUELLEBECO,„Izaći iz XX. stoljeća" Lanzarote i drugi tekstovi, str. 77. 

U romanu Platforma, čija je glavna tema seksualni turizam (općenito kao jed¬ 
nom od pojava liberalnog društva i konkretno samom radnjom na Tajlandu i 
Kubi) i radikalni islamizam, komentira i kubanski socijalizam. To djelo zaostaje u 
svojoj parcijalnoj analizi navedenih fenomena u usporedbi s analizama ostalih 
romana Houellebecqovog opusa, no ipak i neki drugi književni kritičari kadri su 
prepoznati u njoj tragove sukoba s ljevicom. 13 


Houellebecgov najnoviji roman 
Mapa i teritorij, gdje tematizira kraj 
umjetnosti u bespućima postmoder- 
nizma i posvemašnje komercijaliza- 
cije, nije izuzetak u Houellebecqovom 
ideološkom obračunu, samo što je 
poprimio dozu veće rafinirane suptil¬ 
nosti i ironije. Slikar Jed slika portrete 
„Damine Hirst i Jeff Koons kako me¬ 
đusobno dijele tržište umjetnosti" i 
„Bili Gates i Steve Jobs razgovaraju o 
budućnosti informatike" kao odraz 
dominacije liberalne stvarnosti, da bi 
na kraju i sam svojim slikanjem fotoa¬ 
paratom Michelinovih karata postigao 
ogromnu zaradu i postao dio besmi¬ 
slene liberalne, apstraktne i neorgan- 
ske umjetnosti čija je jedina vrijednost 
njena cijena na tržištu. Upravo u liku 
propale i promašene egzistencije oca 
glavnog lika po zanimanju arhitekta 


Čini se daje sam Houelle- 
becqtime stoje kroz svoja 
književna ostvarenja profil- 
trirao socijalizam i liberali¬ 
zam, na neki način shvatio 
povezanost tih ideoloških 
pojava u smislu da jedan bez 
drugog ne mogu postojati 
jer oba imaju iste filozofske 
korijene (prosvjetiteljstvo, 
racionalizam) i zajedničke 
temeljne postulate (primje¬ 
rice primat ekonomizma, 
fetišizam tehnologije, egali¬ 
tarizam, vjera u napredak, 
itd.). Tako bi prikladniji izraz 
ili zajednički naziv za ta 
dva ideološka fenomena bio 
liberal-socijalizam. 


13 „Evo kako pisac vidi kubanski socijalizam: Tako je kubansko društvo poput svih društava tek 
složeni sustav obmane sa ciljem da neki izbjegnu dosadne i mučne zadaće. Samo što je obmana 
propala, više joj nitko ne vjeruje i nikoga više ne nosi nada da će jednog dana uživati u plodovima 
zajedničkog rada.' Houellebecq sad kao pravi zapadnjak ulazi u oštar sukob s ljevicom. Moram 
priznati da je kulturna povijest dvadesetog stoljeća zapravo u potpunosti povijest ljevice i da ona 
tu igra dominantnu ulogu, kao što ju je igrala desnica (konzervativizam, kršćanstvo) sve do polovice 
devetnaestog stoljeća. Za razliku od politike, desnica jedva postoji u užoj kulturi dvadesetog 
stoljeća. No, povijest kulture dvadesetog stoljeća povijest je pojedinaca u sukobu s ljevicom (Krleža, 
Kiš, Orvvell, Kundera, Solženjicin, Babelj, itd.)." R. JARAK, „Varijanta općeljudske gluposti", Vijenac, 
(http://www.matica.hrA/ijenac/vijenac244.nsf/AIIWebDocs/pl) 

inspiriranog idejama Charlesa Fouriera 14 , VVilliama Morisa 15 i Bauhaus pokreta 
VValthera Grophiusa može se vidjeti analiziranje i poznavanje socijalizma te nje¬ 
govih kulturnih izvedenica. 16 Naravno, on uopće nije bio svjestan koliko su izvori 
njegovih ideala sudbinski utjecali na njegov život, u kojem on nije ostvario svoje 
ideale kroz projekte u svojoj struci već se sasvim dobro uklopio u kapitalistički su¬ 
stav radeći na turističkim naseljima iz jednostavnog razloga jer je to profitabilno, 
stoga je upečatljivo da dugogodišnju šutnju i rezignaciju prema sinu prekida 
izlaganjem svojeg svjetonazora, a dodatnu notu daje svemu simbolika njihovog 
odnosa kao oca i sina. 

Čini se daje sam Houellebecq time što je kroz svoja književna ostvarenja pro- 
filtrirao socijalizam i liberalizam, na neki način shvatio povezanost tih ideoloških 
pojava u smislu da jedan bez drugog ne mogu postojati jer oba imaju istefilozof- 
ske korijene (prosvjetiteljstvo, racionalizam) i zajedničke temeljne postulate (pri¬ 
mjerice primat ekonomizma, fetišizam tehnologije, egalitarizam, vjera u napre¬ 
dak, itd.j.Tako bi prikladniji izraz ili zajednički naziv za ta dva ideološka fenomena 
bio liberal-socijalizam. Većina u našem društvu još uvijek živi u lažnoj dihotomiji 
tih pojmova pa si ih predstavljaju kao dijametralno suprotne pojmove. Postoji 
fama u društvu da su oni koji sebe smatraju ljevičarima i socijalistima protiv 
kapitalističkog sustava liberalizma, a pritom se zanemaruje i ne shvaća činjenica 


14 „Charles Fourier (1772.-1837.) napisao je spis pod naslovom Novi ljubavni svijet, koji je dugo bio 
brižljivo čuvan i ostao neobjavljen sve do 1967. Francusko izdanje Sabranih djela iz 1841. objavljuje 
samo par dobro pročišćenih fragmenata. Taj socijal-utopist, žarki borac za emancipaciju čovjeka 
općenito, a žene posebno, razrađuje u svojem Novom ljubavnom svijetu teoriju o društvu koje 
će se zvati harmonija, a temeljni pokretač bit će mu seksualne strasti oslobođene svih ograda, 
uključujući poligamiju, incest, pedofiliju, sadizam, mazohizam i tako redom."V. prim. prevoditelja u 
M. FIOUELLEBECO, Mapa i teritorij, str. 198. 

15 VVilliam Moriš (1834.-1896.) je postao blagajnik National Liberal League 1879. a već u prosincu 
na poticaj Friedrich Engelsa i Elanore Marx osniva SocialistLeague. Inače arhitekt, tekstilni dizajner 
i slikar blizak prerafaelitima. 

16 „Neobično je to što je Grophius, kada je osnovao Bauhaus, bio točno na istoj liniji - možda 
malo manje političkoj, s više duhovnih preokupacija- iako je zapravo i on bio socijalist. U 
Bauhausovojproklamaciji iz 1919. izjavljuje da želi premostiti suprotstavljenost između umjetnosti i 
obrta, proglašava pravo na ljepotu za svakoga: točno program VVilliama Morrisa. Ali malo-pomalo, 
kako se Bauhaus približavao industriji, on je sve više postajao funkcionalist i produktivist; unutar 
predavačkog tijela Kandinsky i Klee su bili marginalizirani i u času kad gaje Goering zatvorio, Institut 
je u svakom času već bio potpuno prešao u službu kapitalističke proizvodnje." M. FIOUELLEBECO, 
Mapa i teritorij, str. 205. 

koalicije u našem političkom životu između HNS-a kao liberalne i SDP-a kao so¬ 
cijalističke stranke, koja je po prirodi stvari sasvim logična. Kao još jedan stvarni 
primjer njihove suradnje može se navesti i Subversive film festival, gdje publiku 
Slavoja Žižeka uopće ne smeta da su sponzori i pokrovitelji tog festivala dio libe¬ 
ralnog kapitalizma, kojeg on s pozicije deklariranog ljevičara tobože kritizira. Za¬ 
pravo su ljudi poput njega potrebni jer ga oni samo jačaju. Na kraju, kao još jedan 
argument možemo uzeti primjer iz povijesti već spomenutih šezdesetosmaša, 
koji su se kao ljevičari borili protiv kapitalističkog liberalnog sustava samo da bi 
se uklopili u taj sustav zauzevši ključne pozicije u državnim ustanovama. 

Feminizam u javni diskurs ulazi kao moderan set ideja deriviranih iz 
prosvjetiteljske vizije svijeta te ujedno kao i opozicija istom. 1 Ideja pro¬ 
svjetiteljskog subjekta temeljila se na koncepciji osobe kao potpuno cen¬ 
trirane, jedinstvene individue, obdarene sposobnošću razuma, svijesti i 
djelovanja. 2 Prethodno opisan subjekt zahtijeva pustiti svoj glas i biti 
akter političkog života iz čega proizlazi bazično objašnjenje budućeg 
feminističkog diskursa. Usporedno jest, međutim, težnja za racionalno- 
šću i vlasti nad prirodom putem ljudskog konstrukta kulture sama po 
sebi stvorila vrijednosnu opoziciju prema ženskom koje je u odnosu na 
muško promatrano analogno sa shvaćanjem binariteta priroda-kultura, 
te je iz valorizacije kulture kao nadmoćne prirodi proizašlo poistovjeći¬ 
vanje žena i muškaraca s tom dihotomijom. 3 

Režim istine koji je stvorio uvjet za nastanak feminističke misli ujedno je i stvo¬ 
rio jaz između muškog i ženskog te posljednje, subordinirao prvom. Pojam re¬ 
žim istine uveo je u socijalnu filozofiju Michel Foucault, a označava društveni 
fenomen da svako društvo prema njegovoj teoriji moći ima svoj vlastiti poredak 
istine jer prihvaća i proizvodi određene diskurse koji za to društvo djeluju kao 
istiniti. 4 Promatrajući stoga valove feminizma od njegova nastanka do danas 
možemo sociologijskim pristupom vrijednostima koji zahtijeva dinamičan i di- 
ferencijalan pristup, zahvatiti strukturalne i povijesne determinante te društvene 
nositelje vrijednosti i biti usmjeren analizi društvenih snaga koje vrijednosti 
stvaraju, održavaju, opovrgavaju. 5 Dotično jest posebice nužno jer je funkcija 


1 Encydopediaof Soda! Theory,Mol I, ed. George Ritzer,Sage Publications,Thousand Oaks-Lon- 
don-New Delhi, 2005., str. 268. 

2 Michael HARALAMBOS, Martin HOLBORN, Sodologija-teme i perspektive, Golden Marketing, 
Zagreb, 2002., str. 922. Stuart Hali tvrdi da je u zapadnim društvima kroz povijest dominirala 
određena koncepcija identiteta te stoga razlikuje predmoderni identitet, prosvjetiteljski, sociološki 
i postmoderni identitet. 

3 Michael HARALAMBOS, Martin HOLBORN, Sodologija-teme i perspektive, Golden Marketing, 
Zagreb, 2002., str. 140 i 189. 

4 Dinko ŽUPAN, „Foucaultova teorija moći i kritika pojma rod", Časopis za suvremenu povijest 
(dalje: ČSP), br.1., 7.-24. (2009.), str. 9. 

5 „Vrijednosti su društveno-historijske uvjetovane, relativno stabilne, specifične tvorevine i kon- 
stituente individualne, grupne i/ili društvene svijesti, i to one a) koje nastaju iz iskustva i/ili se preu¬ 
zimaju iz kulture temeljem potrebe za orijentacijom, regulacijom i prevladavanjem odnosa prema 
svijetu koji nas okružuje i sebi samima; b) koje se javljaju u obliku implicitnih ili eksplicitnih simbola 

feminizma primarno politički program te u sebi nosi vrijednosti i pretpostavlja 
nositelje istog. Postoje tri vala feminizma; prvi val se odvija krajem devetnaestog 
i početkom dvadesetog stoljeća (1850. 


-1920.) i karakterizira ga borba za jed¬ 
nakost muškaraca i žena u osnovnim 
pravima (feminizam sufražetkinja), iz¬ 
među 1920 - te i 1980-te je drugi val 
koji kulminira za seksualne revolucije 
te se unutar tog vremenskog perioda 
zahtijevala veća ravnopravnost muška¬ 
raca i žena u javnom prostoru, dok fazu 
koja traje i danas karakterizira obilježje 
postmodernizma u kojem se odvija 
frakcioniranje i postavlja se pitanje 
postoje li zajednički ciljevi unutar femi¬ 
nističkog programa i dekonstruira li se 
univerzalnost značenja žene i ženskog. 

Žena se u javnom prostoru kroz 
feministički diskurs javlja u dugom 
devetnaestom stoljeću, razdoblju u 
kojemu se događaju višestruke politič- 
ko-gospodarske promjene koje nepo¬ 
sredno utječu i na promjenu određe¬ 
nog „duha vremena". * * * * * 6 Industrijalizacija, 
liberalizam kao ekonomska koncepcija 
gospodarenja, prekid s ancien regi- 


Postoje tri vala feminizma; 
prvi val se odvija krajem 
devetnaestog i početkom 
dvadesetog stoljeća (1850. - 
1920.) i karakterizira ga bor¬ 
ba za jednakost muškaraca 
i žena u osnovnim pravima 
(feminizam sufražetkinja), 
između 1920.- te i 1980.-te 
je drugi val koji kulminira 
za seksualne revolucije te 
se unutar tog vremenskog 
perioda zahtijevala veća 
ravnopravnost muškaraca i 
žena u javnom prostoru, dok 
fazu koja traje i danas ka¬ 
rakterizira obilježje postmo¬ 
dernizma u kojem se odvija 
frakcioniranje i postavlja se 
pitanje postoje li zajednički 
ciljevi unutar feminističkog 
programa i dekonstruira li 
se univerzalnost značenja 
žene i ženskog. 


meom te prosvjetiteljske ideje nošene 

Napoleonovim maršom po Europi, mijenjaju svijest stanovništva onodobne 
Europe. Vrijednosti prosvjetiteljstva inkorporirane su u liberalističke programe, 
nositelji istih bili su klasa građanstva u usponu koja iz posjedovanja kupovne 


ili obrazaca o poželjnom, odnosno o bilo kojem smislu pozitivnom; c) koje pri vrijednosnom od¬ 

nošenju operiraju (u svijesti i akciji- praksi) na tri načina: 1.) bilo kao ciljevi akcije, tj.objekti i stanja 

prema kojima se teži: 2.) bilo kao kriteriji pri izboru alternativnih pravaca ili sredstva akcije, odnosno 

pri opravdavanju učinjenih postupaka: 3.) bilo kao opći zahtjevi koji se postavljaju u odnosu na 

okolinu i samog sebe." (Čulig, Fanuko, Jerbić : 1982.) 

6 Dugo devetnaesto stoljeće je naziv za vremenski period 1797. - 1918. 

moći prerasta u važnog čimbenika političke moći. Žene u ovom razdoblju do¬ 
bivaju po prvi put pristup javnoj sferi, ponajprije kroz nacionalni diskurs. Žena 
se smatra bitnom za kulturnu reprodukciju, ona je baštinik kulture, kako materi¬ 


jalne kroz svoj rad, tako i duhovne kao 
odgojiteljica nacije kroz svoju privatnu 
sferu majke. 7 U umjetnosti je nacija 
ovjekovječena kao žena, žena koju 
muškarac štiti i brani, posrnula Maria- 
nne imala je pandan u ostalim naci¬ 
onalnim romantičarskim diskursima. 
Istodobno je po mišljenu Ann Oakley, 
za žene je posljedica industrijalizacije 
bila pojava moderne uloge kućanice 
kao dominantne uloge žene. 8 9 10 Tijekom 
1790. - 1841. tvornica je postepeno 
zamjenjivala obitelj kao osnovnu jedi¬ 
nicu proizvodnje, a zakoni koji su ogra¬ 
ničavali rad djece i žena rezultirali su 
time da su djeca postajala još ovisnija 


Tradicionalna obilježja muš¬ 
karaca u zapadnoj kulturi 
kao opskrbitelja i zaštitnika 
bivaju ulaskom žena u javni 
ekonomski prostor dovede¬ 
na u pitanje opstanka kao 
takvih, premda jest nastav¬ 
ljena društvena vrijednosna 
reprodukcija tradicionalne 
muškosti čime dolazi do 


stanja socijalne deprivacije i 
antagonističkih pogleda na 
rodnu ne/jednakost između 
muškaraca i žena. 


o roditeljima (posebice o majkama). Promijenjena materijalna baza društva u ko¬ 
liziji sa sve većom diferencijacijom položaja, uloga i statusa djece i odraslih prido¬ 
nijela je apsorbiranju ideala žene-kućanice ovisne o muškom proizvodnom radu 
u drugoj polovici devetnaestog stoljeća među širim društvenim slojem. 9 Poslije 
1914.godine žene se vraćaju u privredni život zbog okolnosti koje je prouzročio 
svjetski rat, ali središnja uloga kućanice ostaje, čime je muška i ženska domena 
nepovratno razdvojena. Poslijeratnom masovnijom participacijom na tržištu 
rada žena je postala ekonomski subjekt te je njezina uloga u transformaciji kapi¬ 
talističkog sustava najočiglednija promatra li se iz tendencije kapitalizma da sma¬ 
njuje proizvodne troškove u svrhu povećanja profita. 10 Margaret Benston iznosi 
tezu da se žene promatraju kao pomirljiva radna snaga zbog svoje socijalizacije te 


7 Opširnije u Nira YUVAL-DAVIS, Rod i nacija, Zagreb, 2004. 

8 Michael HARALAMBOS, Martin HOLBORN, Sociologija-teme i perspektive, Golden Marketing, 
2002., Zagreb, str. 144. 

9 Isto, 144. 

10 Proces feminizacije rada i njegove posljedice vidjeti u B.GALIĆ, „Žene i rad u suvremenom 
društvu-značaj orodnjenog rada", Sociologija i prostor, 49(2011.)189(1), 25-48 

kapitalizam profitira od te velike rezer¬ 
vne radne snage kako bi održao niske 
nadnice, a visoke profite." Kapitalizam 
je istodobno oslabio i mušku poziciju 
jer tradicionalni aspekti muškosti bi¬ 
vaju oslabljeni ekonomskom nesigur- 
nošću muškaraca, pogotovo jer žene 
kao jeftinija radna snaga zauzimaju 
radna mjesta muškarcima . 12 Tradicio¬ 
nalna obilježja muškaraca u zapadnoj 
kulturi kao opskrbitelja i zaštitnika bi¬ 
vaju ulaskom žena u javni ekonomski 
prostor dovedena u pitanje opstanka 
kao takvih, premda jest nastavljena 
društvena vrijednosna reprodukcija 
tradicionalne muškosti čime dolazi do 



stanja socijalne deprivacije i antagoni¬ 
stičkih pogleda na rodnu ne/jednakost Simone de Beauvoir 
između muškaraca i žena. Uzimajući u 

obzir sam kapitalistički okvir u kojemu živimo potrebno je iz te perspektive evalu- 
irati i rad žene kućanice koji je uporabne vrijednosti, ali ne i razmjenske, stoga je 
on u tržišnoj koncepciji liberalizma automatski nevrednovan, premda predstavlja 
važan aspekt obiteljskog života i obiteljske ekonomije. 


Pojam rod feminističke su teoretičarke u javnu diskusiju uvele sedamdese¬ 
tih godina prošlog stoljeća, a teorijski ga razradile tijekom osamdesetih godina. 
13 Žena kao„drugost" u znanstvenom diskursu označavalo je stanje u kojem se 
znanje o nekoj društvenoj skupini konstruira izvan te skupine te se vidljivost žena 
stoga omogućavala preispitivanjem i raskrinkavanjem tradicionalnih predodžbi 
o ženi i njezinu društvenom položaju. Rod je dugo pojmovna premisa za bav¬ 
ljenje feminističkom teorijom, a najčešće je objašnjavan čuvenom rečenicom 


11 Michael HARALAMBOS, Martin HOLBORN, Sociologija-teme i perspektive, Golden Marketing, 
2002, str. 148. 


12 Isto, str. 190. 

13 Dinko ŽUPAN,,, Foucaultova teorija moći i kritika pojma rod", Časopis za suvremenu povijest 
(dalje: ČSP), br. 1., 7.-24. (2009.), str. 7. 

Simone de Beauvoir;„Žena se ne rađa kao žena, žena se postaje ". 14 Stoga je rod 
kulturna i društvena konstrukcija identiteta koja je svojedobno prerasla u femi¬ 
nističkom diskursu kao temeljni princip nejednakosti, tj. ženske podređenosti 
u patrijarhalnim društvima. Posebice stoga što jest ženskost i obilježja istog u 
subordiniranom položaju k muškosti 
(izvor tomu sam objasnila u prethod¬ 
nom), feministički diskurs se borio za 
izjednačavanje u vrijednosnom smi¬ 
slu tih kategorija. Postmodernističke 
feministkinje uzimaju jezik kao glavni 
nositelj razlike između spolova jer 
njime dominira falocentričnost koju 
naposljetku tradicionalne feministice 
uzimaju nesvjesno kao odnosnu ka¬ 
tegoriju. Postmodernistice odbacuju 
ideju da žene mogu napredovati pre¬ 
uzimajući obilježja muškaraca i zauzimajući društvene položaje tradicionalno 
vezane za muškarce, te im cilj postaje dekonstrukcija muškog jezika i muškog 
shvaćanja svijeta. 

Osamdesete godine prošlog stoljeća razdoblje su u kojem se pitanjefeminizma 
posebice politizira te se traži univerzalni djelatni i politički subjekt u kategoriji 
žene. Istodobno su se događala dva veoma bitna procesa koja su utjecala na 
poziciju feminizma danas. Znanstvena afirmacija postmodernizma potpomogla 
je da se kritika društva i znanosti od strane marginalnih društvenih grupa pretoči 
u akademsku zajednicu i postane dekonstrukcijski diskurs unutar disciplina. Upi¬ 
sivanje klase, rase, seksualnih različitosti, kulturnih okruženja dovelo je na dnevni 
red pitanje postojanja univerzalnog djelatnog ženskog subjekta. Feminizam kao 
opća teorija o tome kako društvo funkcionira i kako osigurati napredak u kontra¬ 
dikciji je s postmodernističkim odbacivanjem mogućnosti tvorbe opće teorije i 
recepata za poboljšanje društva, premda se približavaju jedno drugom tako što 
oboje dovode u pitanje konvencionalne znanstvene metode spoznaje te pre¬ 
ispituju prosvjetiteljski način razmišljanja (čvrste dihotomije, binarni pojmovi). 

Pozicija feminističkih perspektiva danas odražava postmoderni duh našeg 
vremena, perspektiva nominalno zvuči jedinstvena, ali je teorijski policentrična. 



14 Tea ŠKOKIĆ,„Feministička antropološka kritika; od univerzalizma do razlike", Etnol.trib. 24,3 br. 
31,2001,5-20, str. 7. 

Pojam žene i ženskog u istoj izgubio je jedinstven prizvuk ukazujući na neje¬ 
dinstvenu svijest žena uzrokovanu različitom pozicijom od rođenja i životnim 
uvjetima. Rod stoga, nekoć promatran kao ključan čimbenik u izgradnji nečijeg 
identiteta izgubio je takvu konotaciju u našem društvu, u vremenu u kojem 
jest pozicija žena najnesigurnije prirode jer je ekonomska emancipacija istih u 
interakciji s ekonomskom nesigurnosti pojedinca uopće dovela do pogoršanja 
ženskih životnih pozicija. Problem subjekta, identiteta i društvene akcije usko su 
povezani jer ako ne postoji subjekt, implicitno jest nepostojanje identiteta što 
pretpostavlja nepostojanje koherentne identitetne politike i s njom povezane 
društvene akcije. Charles Taylor iznosi tezu daje moderno doba doba autentič¬ 
nosti, traganja pojedinca da se izrazi na autonoman i individualan način iz čega 
proizlazi daje pitanje identiteta zamijenjeno pitanjem različitosti, što je povezano 
i s postmodernom filozofskom misli koja napušta univerzalne istine, kao i mo¬ 
gućnost jedinstvene spoznaje te se priklanja pluralističkom poimanju stvarnosti. 

RADOVI | Medijski posredovana zbilja - stvaranje medijske slike o Domovinskom ratu 


Dvadeseto stoljeće bitno je izmijenilo prijenos znanja porastom pisme¬ 
nosti pučanstva. Pismenost je sve do početka stoljeća bila privilegija 
većinom imućnijih te je sukladno tomu bilo pismeno svega nekoliko 
posto populacije. U današnje vrijeme u Hrvatskoj gotovo da ne postoji 
nepismena osoba. Prijenos znanja bitno se izmijenio upravo stoga što 
su ljudi sami bili u mogućnosti čitati što ih zanima i stjecati znanja. 
Kao novi medij, sredinom stoljeća pojavila se televizija, koji pruža nova 
znanja uz puno manje uložene energije od čitanja. U dvadeset i prvome 
stoljeću prijenos znanja se drastično ubrzao i promijenio širenjem in- 
terneta. Tako je danas moguće većini ljudi pratiti što se događa u svijetu 
ne samo pomoću domaćih nacionalnih medija nego praćenjem stranih 
nacionalnih ili nezavisnih medija. Mediji su od svojih početaka, a po¬ 
sebice danas, bili uspješan instrument za prenošenje vlastitih ideja i 
ideologija različitih interesno-utjecajnih grupacija počevši od imućnih 
pojedinaca do nacionalnih država. U današnje vrijeme „nezavisni" 
portali gotovo su neprebrojivi, a sponzori/vlasnici su im ili nevladine 
udruge ili nenavedeni. 


U demokratskome društvu posve je legitimno širenje vlastite ideologije ako 
je u skladu sa zakonom pomoću različitih „nezavisnih medija". Paradoks se po¬ 
javljuje kada nacionalna televizija i političari šire lažne medijske slike suprotne 
državnome interesu za koji bi se trebali zalagati bez obzira na političku orijen¬ 
taciju. U radu ću navesti nekoliko primjera lažnih medijskih slika o Domovin¬ 
skome ratu koji se sustavno plasiraju u medijima te su kod određenog dijela 
populacije ušle u fond općeg društvenog znanja, tj. stvari koje se podrazumi¬ 
jevaju same po sebi. Razumljivo je da prosječan građanin prihvaća višestruko 
ponovljene vijesti s najviših državnih instanci s obzirom da nema vremena niti 
interesa provjeravati svaku informaciju kao profesionalni povjesničari. U ovome 
radu opisat ću nekoliko takvih primjera: izdaju Vukovara s hrvatske i Knina sa 
srpske strane, podjelu Bosne (i Hercegovine), stajalište da je Hrvatska mogla 
krajem 1991. godine osloboditi okupirana područja, prodaju Bosanske Posa¬ 
vine i dogovor hrvatskih i srpskih čelnika u Grazu te informaciju o 22 000 spa- 
Ijenih „srpskih" kuća nakon vojno-redarstvene operacije „Oluja". 

Sastanak je između srpskoga predsjednika Slobodana Miloševića i hrvatskoga 
dr. Franje Tuđmana u Karađorđevu, 25. ožujka 1991. godine, česta tema dnev- 
no-političkih rasprava, a zagovornicima podjele Bosne (i Hercegovine) služi kao 

glavni dokaz o namjeri dvojice predsjednika. 1 No, valja istaknuti kako njihov sa¬ 
stanak u to vrijeme nije izazvao veću medijsku pozornost te da se prvi put pojav¬ 
ljuje u širim javnim raspravama 1993. 
godine poslije nesuglasica u HDZ-u 
nakon kojih iz stranke istupaju Stjepan 
Mesić i Josip Manolić te njihovi pristaše. 

Prvo medijsko lansiranje„podjele" zbilo 
se u lipnju 1991. kada je Muhamed Fili¬ 
povih u intervjuu srpskome „Vremenu" 
plasirao takve teze s jasnim praktičnim 
ciljem - unošenje nepovjerenja Musli¬ 
mana prema Hrvatima te opravdanje za muslimanske pregovore koje su vodili 
Filipovih i Adil Zulfikarpašić s Karadžićem i Miloševićem. 2 Sam razgovor između 
dvojice predsjednika nitko nije čuo, iako neki tvrde da posjeduju snimke. Ako su 
predsjednici dogovorili podjelu BiH, ratna zbivanja, koja su se dogodila nedugo 
nakon toga u RH i BiH, jasno pokazuju da je„dogovor" propao. Dovoljno je samo 
reći daje trećina teritorija RH bila okupirana nedugo nakon „dogovora" kao i 70% 
BiH. Naprotiv, imajući u vidu da je tokom agresije 1991. godine na RH BiH služila 
kao logistička baza te daje banjolučki korpus u zapadnoj Slavoniji bio plaćan od 

BiH može se govoriti o agresiji BiH na 
RH. 3 Također se može zapitati što je BiH, 
ako nije imala ingerencije na vlastitom 
teritoriju i vlastitim institucijama? 

Sastanak u Karađorđevu treba prije 
svega promatrati kao politički mit koji 
ima praktičnu primjenu u sadašnjosti 
diskvalifikacije političkih, ideoloških 
ili znanstvenih protivnika. Tako npr. 
današnja ministrica vanjskih poslova 
Republike Hrvatske Vesna Pusić 2003. 



FranjoTuđman i Slobodan Milošević 


Sastanak u Karađorđevu 
treba prije svega proma¬ 
trati kao politički mit koji 
ima praktičnu primjenu u 
sadašnjosti diskvalifikaci¬ 
je političkih, ideoloških ili 
znanstvenih protivnika. 


1 Za detaljni prikaz nastanka karađorđevačkog mita vidi Ivo LUČIĆ,„Karađorđevo: politički mit ili 
dogovor?", ČSP, god. 35, br.1, Zagreb, 2003. 


56 


2 ISTI, n.dj., 18 

3 Davor MARIJAN, „Vještački nalaz: o ratnim vezama Flrvatske i Bosne i Flercegovine", ČSP, br. 2, 
god. 36, Zagreb, 2004., 215 

godine u Feral Tribuneu piše: „Nema nikakve dvojbe da je Tuđmanova politika 
prema Bosni i Hercegovini u proteklom desetljeću bila destruktivna i negativna 
za Bosnu, za Hrvate u Bosni i za Hrvatsku. Svima je jasno, svi to znaju i to, zapravo, 
nije ni teško znati: to je, uostalom, i materijalno dokazivo." 4 U ovoj izjavi je prije 
svega sporno zašto je u drugoj polovici prve rečenice izostavljena Hercegovina i 
Hrvati u Hercegovini. Nadalje, ova izjava ima jasnu„praktičnu" uporabu. Njome se 
služilo kao jednim od zahtijeva opozicije za rušenjem vladajućeg HDZ-a. Nakon 
dolaska na vlast takva interpretacija trebala je„osigurati" da se HDZ više nikad ne 
vrati na vlast. 5 Takav scenarij nije se zbio te je HDZ pred kraj te iste 2003. godine 
ponovno stupio na vlast. 

Nešto noviji primjer, ali s puno većom političkom težinom, zbio se 2010. godine 
kada se predsjednik Republike Hrvatske Ivo Josipović ispričao za hrvatsku politiku 
prema BiH:„Politike koje su devedesetih - bilo to iz zloćudnosti, neznanja, arogan¬ 
cije ili ludosti -vjerovale da je rješenje za Bosnu i Hercegovinu - podjela, posijale 
su u Bosni i Hercegovini, ali i u svojim zemljama zlosretno sjeme. Zavedeni su 
narodi i pojedinci požnjeli rat, smrt i sakaćenje stotina tisuća, milijune raseljenih, 
uništena gospodarstva, uništene obitelji, a ovdje u Bosni i Hercegovini ostavili 
za sobom rastrgano tkivo jednoga nedvojbeno posebnoga društvenog i kultur¬ 
noga bića utemeljenog na multietničnosti i multikonfesionalnosti. Duboko žalim 
što je i Republika Hrvatska svojom politikom u devedesetim godinama prošlog 
stoljeća tome doprinijela. Duboko žalim što je takva hrvatska politika doprinijela 
stradanjima ljudi i podjelama koje nas i danas muče". 6 U demokratskim društvima 
teško je istaći sličan primjer iznošenja neistina predsjednika države prema prijaš¬ 
njim državnim vlastima osobito ako se zna da je preko Republike Hrvatske slana 
vojna i humanitarna pomoć Bosni i Hercegovini. Bosna i Hercegovina imala je 
centre za vojnu obuku na tlu Republike Hrvatske, različite udruge za humanitarnu 
i vojnu pomoć, vojno ekonomsko predstavništvo u Zagrebu itd. Posebice izne¬ 
nađuje odabir riječi za govor poput: sijanje zlosretnog sjemena , zavedeni narodi, 
sakaćenje stotina tisuća, rastrgano tkivo. U potpunosti je razumljivo ispričati se za 
nešto što se dogodilo, poput zločina u Srebrenici, ali državne isprike za nešto što 
se nije dogodilo predstavljaju ozbiljan čin za koji nitko do sada nije odgovarao. 


4 Vesna PUSIĆ,„Tomac je frustriran svojom prošlošću", Feral Tribune, 18.1.2003., 10 

5 Mladen ANČIĆ, Sto „svi znaju" i stoje „svima jasno" - Historiografija i nacionalizam, Hrvatski insti¬ 
tut za povijest, Zagreb, 2008., 159 

6 http://www.camo.ch/govor_iveJosipovica_u_parlamentu_bih.htm, pristupljeno 17. veljače 2013. 

Politički su mitovi također dio me¬ 
dijskog rata kojima je svrha utjecati na 
ponašanje ljudi. Tako je pad Vukovara 
od srbijanskih obavještajnih službi 
bio prikazivan kao prodaja kako bi se 
obeshrabrilo hrvatsko pučanstvo u 
Slavoniji te ih natjeralo u bijeg sjedne 
strane, te diskvalificiralo političko vod¬ 
stvo s druge strane. Od strane dijela 
Vukovaraca pad grada je doživljavan 
kao prodaja, ponajprije zato što je bilo lakše poraz opravdati izdajom iznutra, 
nego priznati neprijateljsku nadmoć. Isto se može vidjeti kod krajinskih Srba koji 
okrivljuju Beograd za pad Republike Srpske Krajine. 7 Jedan od najboljih primjera 
je djelo Milisava Sekulića „Knin je pao 



u Beogradu" 8 Navedeni medijski rat 
sa srpske strane ima očigledno„prakti- 
čan" cilj, no začuđujuće je kada hrvat¬ 
ska nacionalna televizija u udarnome 
terminu Dnevnika 20. studenoga 
2011. pusti prilog gotovo identična 
sadržaja. 9 S obzirom na činjenicu da su 
autori priloga nakon kraće suspenzije i 
dalje na svojim radnim mjestima, čini 
se da vladajućima takve interpretacije 
ne smetaju. 10 Ovaj prilog pokazao je 
samo nedostatak demokratske kulture 


Politički su mitovi također 
dio medijskog rata kojima je 
svrha utjecati na ponašanje 
ljudi. Tako je pad Vukovara 
od srbijanskih obavještajnih 
službi bio prikazivan kao 
prodaja kako bi se obeshra¬ 
brilo hrvatsko pučanstvo u 
Slavoniji te ih natjeralo u bi¬ 
jeg sjedne strane, te diskva¬ 
lificiralo političko vodstvo s 
druge strane 


neistinitim blaćenjem po prijašnjoj de¬ 
mokratski izabranoj vlasti i njenome predsjedniku od strane državne televizije. 


7 Za više o nastanku političkih mitova i njezinoj društvenoj ulozi vidi „Između kolektivnog pam¬ 
ćenja i povijesne znanosti" u Mladen ANČIĆ, Sto „svi znaju" i što je „svima jasno" ~ Historiografija i 
nacionalizam, Hrvatski institut za povijest, Zagreb, 2008. 

8 Milisav SEKULIĆ, Knin je pao u Beogradu, Bad Vilbel, 2000. 

9 http://www.youtube.com/watch?v=W6XH-0O74Dc, pristupljeno 17. veljače 2013. 

10 Za detaljnu analizu kako je prilog montiran izbacivanjem dijelova koji u potpunosti mijenjaju 
sliku navedenih razgovora vidi Roman DOMOVIĆ, Inverzija istine - metoda ostvarivanja dominacije 
u javnom informacijskom prostoru, National security and future, 3-4 (10), 2009. 

U dijelu hrvatske javnosti također postoji mišljenje da se Hrvatsku moglo oslo¬ 
boditi krajem 1991. godine, a potječe iz dijela vojnih struktura poteklih iz Jugo¬ 
slavenske narodne armije (Anton Tus, Petar Stipetić, Martin Špegelj i dr). Imajući 
u vidu tadašnju cjelokupnu situaciju, takav pothvat bio je nemoguć. Hrvatska je 
vojska uz velike žrtve izvela operacije na Bilogori i zapadnoj Slavoniji te je velik 
broj vojnika bio van stroja. Isto tako u obzir treba uzeti zimske uvjete, ali i obranu 
teritorija u sigurnom slučaju protuudara. Nemogućnost je branjenja prevelikog 
osvojenog teritorija jasno pokazao Peti korpus Armije BiH 1994.-1995. godine. 
Osim toga, pokazalo se da je HV osvajao područja koja su bila slabije branjena, tj. 
branjena od Teritorijalne Obrane pobunjenih Srba, dok čvršće linije koje je bra¬ 
nila JNA nisu uspijevali probiti. 

U nedavno objavljenoj knjizi bosan- 
sko-hercegovački Srbin Novica Simić 
izravno govori o tome kako je „izdaja" 

Posavine namjerno lansirana u medije 
da bi se oslabile hrvatske snage i lakše 
osvojio „Koridor" koji je bio od životne 
važnosti bosanskim Srbima. Početne su 
uspjehe hrvatske snage mogle zahva¬ 
liti ponajprije slabosti protivnika zbog 
transformacije JNA u Vojsku Republike 
Srpske. Nakon uspješne transformacije 
hrvatske se snage nisu imale moguć¬ 
nosti oduprijeti brojčano i vojno nad¬ 
moćnijem neprijatelju. Osim „prodaje" 

Posavine, Novica Simić navodi i kako je iz komande Prvog krajiškog korpusa pu¬ 
štena dezinformacija o sporazumu između Mate Bobana i Radovana Karadžića 
u Grazu. 

„Komanda 1. KKje preko sredstava informisanja planski plasirala dezinforma¬ 
cije o svojim namjerama. Vješto su korišćeni svi nesporazumi, nesuglasice i razli¬ 
čiti interesi koje su imali Herceg Bosna i muslimansko rukovodstvo u Sarajevu. 
Stalno je ponavljana informacija o sporazumu između Bobana i Karadžića, koji 
je potpisan u Gracu, po kome se Srbima mora obezbijediti koridor kroz Posa¬ 
vinu. Plasiranje dezinformacije kako su civilne vlasti Osijeka održale sastanak s 
predstavnicima Srba iz Posavine i Semberije, uz prisustvo generala JNA Prašče- 
vića, još više su kod Hrvata i Muslimana izazvali podozrenje da se nešto„kuva" i 

potvrđivalo sumnje u „mutne rabote" oko Bos. Posavine.... Bio je to zadatak do¬ 
stojan svake žrtve." 11 

Posljednji primjer je onaj o 22 000 spaljenih srpskih kuća za vrijeme i nakon voj- 
no-redarstvene operacije„Oluja" s obzirom da se pretpostavlja da hrvatske snage 
nisu palile vlastite kuće. Podatak potječe iz knjige Hrvatskog helsinškog odbora, 
a preuzele su ga mnoge javne osobe u svojim istupima. Podatak je temeljen na 
UN-ovu izvješću, no uvidom u izvješće pronalaze se potpuno drukčiji podaci. Na¬ 
ime, nije riječ o 22 000 spaljenih kuća nego o 21 744 promatranih kuća. Kada se 
ovo izvješće usporedi sa starijim UN-ovim izvješćima dobiva se brojka oko 2500 
uništenih kuća tokom i nakon vojno-redarstvene operacije „Oluja". 12 Drugi često 
isticani problem vezan uz „Oluju" je nekažnjavanje ljudi koji su počinili zločine 
tokom operacije i nakon nje. Između ostalog, to se moglo čuti 2. prosinca 2012. 
u emisiji HRT-a „Nedjeljom u dva" u kojoj je gostovao novinar Gordan Malić. No, 
s obzirom da državno odvjetništvo ima drukčije podatke, bilo je očekivano kako 
će reagirati. U idućoj emisiji državno odvjetništvo objavilo je demanti na podatke 
vezane uz Mladena Bajića koje je izrekao Gordan Malić, ali o netočnim podacima 
nisu se izjasnili, što se očekivalo s obzirom da ih imaju objavljene na svojim in- 
ternetskim stranicama. 13 Prema službenim podacima za zločine tokom i nakon 
„Oluje", procesuiranoje 3728 počinitelja, a osuđeno je 2380. 

Imajući u vidu navedene primjere, dolazimo do zaključka da svi navedeni mi¬ 
tovi ne korespondiraju s događajima koji su se zbili. Razumljivo je da ih određene 
grupacije koriste u svoje političke svrhe, ali nerazumljivo je kada pojedinci koji 
predstavljaju državu i njezine institucije koriste iste te mitove radeći tako„protiv 
sebe", tj. onoga što reprezentiraju. 


11 Novica SIMIĆ, Operacija „Koridor-92", COMPEX, Banja Luka, 2011., 59-60 

12 http://www.dnevno.hr/kolumne/ante-nazor/44732-kome-treba-laz-o-22-000-zapaljenih-srp- 
skih-kuca-tijekom-i-nakon-oluje.html, pristup 17.veljače 2013. 

13 http://www.dorh.hr/PodaciOPrijavama2, pristup 17.veljače 2013. 

TAJNE DAORSONA 

Autor: Dominik Bertha, student ekonomije 



Netko mi je jednom rekao: „Kao što drveća imaju korijene u zemlji, isto 
tako ima i čovjekova duša." Čvrst korijen drži nas na zemlji i znanje o nje¬ 
govom postanku daje nam jak oslonac preko kojeg se možemo odraziti 
daleko u životu. Povijest je definitivno beskonačna misterija; što više sa¬ 
znamo o njoj, shvaćamo koliko toga nedostaje u našem znanju. Duhovna 
potraga za mudrošću naših predaka ne ostavlja nas ravnodušnima. 
Daorson sa svojom davnom ezoteričnom mistikom pobuđuje u svakom 
zdravom čovjeku mnoga pitanja. 


62 






RADOVI [Tajne Daorsona 


U malom mjestu Ošanići, u ratom poharanoj Hercegovini, nalazi se jedan od naj¬ 
zanimljivijih primjera antičke megalitske gradnje. On je ujedno, nažalost, ijedan 
od sustavno zanemarivanih ostataka naših ilirskih predaka te njihove misterio¬ 
zne, do danas nerazjašnjene kulture. U ovom članku riječ je o nekadašnjoj prije¬ 


stolnici heleniziranog ilirskog plemena 
Daorsi (neki izvori spominju ovo pleme 
i pod nazivom Daversi) koje je nastanji¬ 
valo dolinu Neretve od 300. do 50. g. 
pr. K. Daorson (grč. AAOPION) je bio 
društveno središte čitavog plemena, 
a smatra se da je osnovan u razdoblju 
između 4. i 3. stoljeća pr. Kr., iako novi 
dokazi upućuju na veću starost. Naj¬ 
novija geomagnetna istraživanja dr. 
Nielsa Mulera Schisela s frankfurtskog 
Arheološkog instituta na Ošaničkom 
visočju pokraj Stoca otkrila su 500 go¬ 
dina starije zidine koje se nalaze ispod 
već otkopanih zidina. Daljnjim snima¬ 
njem kroz naslage zemlje utvrđena je 
stvarna starost ovog lokaliteta koja se pi 
od najstarijih urbanih naselja u čitavoj i 


Ostatci starog grada na Oša- 
nićima, središte nekadašnjeg 
snažnog ilirskog plemena 
Daorsa, smješteni su na 
krševitom terenu grebena 
visokog 250 metara. Kada 
danas s vrha Ošanića pogle¬ 
damo niz njegove obronke, 
koji su krševiti poput cijelog 
tog krajolika, možemo vidjeti 
pusto korito Radimlje, koja je 
prije 2500 godina bila plovna 
i preko koje su Grci uplovlja¬ 
vali u Daorson. 

na čak 3700 godina, čineći ga jednim 

i i Hercegovini. 


Običnom promatraču bi se na prvi pogled učinilo da ime samog grada dolazi 
od plemenskog naziva Daorsi, ali, iako je i to djelomično točno, tajna iza nje¬ 
govog imena daleko je zamršenija. Naziv „Daorson" proizlazi iz dvije riječi. Prva 
riječ je Daor (dvor, dver), koja je povezana s više keltskih i sa staroslavenskim 
jezikom, a predstavlja riječ koja i danas označava dvore, dvorce, dvorane, itd. Ta 
riječ je korijen francuske riječi d'or koja označava zlato. Druga riječ je Son, koja na 
gotovo svim indoeuropskim jezicima označava Sunce. Spojem riječi daor i son 
dobivamo Daorson, odnosno "Sunčeve Dvore" ili "Sunčev Hram". 


ARHEOLOŠKI NALAZI 


Ostatci utvrđenja i naselja na gradini otkriveni su još davne 1891. godine. Grad 
je nekoć bio podijeljen u tri cjeline, od kojih je središnja bila akropola. Akropolu 
je opasavao velik zid koji je bio dugačak 65 m, širok 4,2 m te visok od 4,5 do čak 

7,5 m. Zid se pružao od jugozapada prema sjeveroistoku. Manja istraživanja bez 
arheoloških iskapanja izveo je na Ošanićima Đuro Basler tek 1953. Koji je usta¬ 
novio da su zidine dugačke 300 i široke 375 metara. Takve zidine se nazivaju još 

i kiklopskim zidinama, a znanstvenici 
ističu nevjerojatnu sličnost Darsona 
s nekim detaljima Mikene u Grčkoj. 
Sličnosti se očituju u načinu gradnje 
ogromnih zidina, izrazito velikim reza¬ 
nim kamenim blokovima uzidanim u 
zidine bez ikakvog vidljivog spojnog 
materijala, poput suhozida na kojem 
se ne vidi niti jedna pukotina. 

Naziv Kiklopske zidine dolazi iz 
klasične grčke mitologije; nazvane su 
prema mitskom biću Kiklopu, za kojeg 
se vjerovalo da je jedini posjedovao dovoljno veliku snagu da pomiče takve ogro¬ 
mne komade kamenja koji su sačinjavali zidove Mikene.Također, spominje se da 
su Kiklopi začetnici zidanja velikih zidova. Važno je napomenuti daje kamenje 
od kojih je Daorsnon izgrađen ponekad težilo i do 10 tona, što ga čini težim i od 
nekih koje sačinjavaju piramide u Gizi, a isti ovakvi megalitni blokovi napravljeni 
s preciznošću koju danas ljudi teško postižu krase također Machu Picchu u Peruu. 

Ostatci starog grada na Ošanićima, središte nekadašnjeg snažnog ilirskog 
plemena Daorsa, smješteni su na krševitom terenu grebena visokog 250 me¬ 
tara. Kada danas s vrha Ošanića pogledamo niz njegove obronke, koji su krševiti 
poput cijelog tog krajolika, možemo vidjeti pusto korito Radimlje, koja je prije 
2500 godina bila plovna i preko koje su Grci uplovljavali u Daorson. Daorsi su 
imali izrazito dobre i stalne trgovačke veze s Grcima preko kojih su postepeno 
počeli pripajati elemente njihove kulture, religije, pisma i jezika, kojeg su na kraju 
potpuno preuzeli. 

U Daorsonu su pronađene brojne amfore i dijelovi kvalitetno izrađene kera¬ 
mike po kojima su Grci bili poznati. Također, u jednom je manjem objektu prona¬ 
đena stara kovačnica (sa skoro svim priborom za izradu poput matrica za izradu 
novca) gdje se nekada proizvodio novac u Daorsonu. Od ukupno 39 raznih nov¬ 
čića pronađenih, čak 29 ih je bilo s likom kralja Ballaiosa (ilirski kralj s kraja 2. st. 
pr. Kr.), dok ih je 9 bilo obilježeno grčkim natpisom AAOPION (grč. Daorson). 

Novčići su ukrašeni slikom lađe, simbolom snažnih pomorskih veza. Novac je, 
osim potpune neovisnosti, također predstavljao jaku potvrdu snage i dobro razvi¬ 
jene tradicije trgovanja ilirskog plemena Daorsa. Pronađeni su i ostatci granitne 
skulpture Kadma i Harmonije (roditelja lllyriosa, legendarnog rodonačelnika svih 
Ilira, op. a.), ali i ilirski reljef s trinaest zmija i pet pari orlovskih krila. Ipak, među 
mnoštvom dobro očuvanih dokaza, posebno bitan je nalaz brončane kacige s 
nizom grčkih poganskih božanstva poput Afrodite (božica ljubavi, ljepote i spol¬ 
nosti), Nike (božica pobjede), Dioniza (bog vina, žena i plodnosti zemlje), Helija 
(smatran izvornim bogom Sunca, kasnije povezivan s Apolonom), Muza (božice 
pjesništva, umjetnosti i znanosti) i dr. 


KORIJENI ILIRA 


Prema legendi, Feničanin Kadmo naselio se među Enhelejce i oženio se Harmo¬ 
nijom, koja mu je rodila sina lllyriosa, a kojega je odmah po rođenju obavila zmija 
i prenijela mu svoju magičnu snagu te nagovijestila da će on postati ilirski rodo- 
načelnik. Zmija koja je obavila 11 lyriosa dovodi se, pak, u vezu s hetitskom zmijom 
llurjankom (Hilluryankas), prikazanom na reljefima u Maloj Aziji. 


Ime Ilira i hetitske zmije svakako 
nije slučajno, već povezano zajednič¬ 
kim indoeuropskim korijenom. Ime 
samih Ilira u prijevodu znači slobodu, 
a dovodi se kroz prije spomenuti mit u 
vezu sa zmijom. Zmija je igrala važnu 
ulogu u spiritualnom životu južnih 
Ilira, čiji je religijski život bio podijeljen 
na dva regionalna kulta: kult štovatelja 
Sunca rasprostranjen na sjeveru, i kult 
štovatelja Zmija, rasprostranjen na 
jugu. Zmijski kult proizveo je brojne 
narukvice, ogrlice i privjeske ukrašene 
ornamentima zmija, za koje se dugo 
vjerovalo da predstavljaju plodnost, 
zaštitu besmrtnosti kroz uskrsnuće 
(skidanjem kože predstavlja se simbo¬ 
lično ponovno rađanje i vječni život; 

najbolji primjer je alkemijski simbol Ouroborosa, op. a.). Važnost ovog kulta ide 
dalje od duhovnog uvjerenja koji je sve samo ne običan. Njegovi korijeni sežu u 
daleku prošlost, u sam nastanak ovih ljudi. 


ALKEMIJSKA SIMBOLIKA DAORSONA 


Ulazeći dublje u drevnu simboliku „Sunčevog hrama" možemo lagano povezati 
njegov simbolični naziv s numerologijom. Potrebno je, također, sagledati arhitek¬ 
turu ovog grada iz perspektive drevnih alkemičara koji su duboko povezani sa 
znanošću grčkih učenjaka. 


U antičkoj i srednjovjekovnoj alke- 
miji Sunce je uvijek bilo povezivano sa 
zlatom, za kojeg se smatralo daje najči- 
šći od sedam metala (zlato, srebro, živa, 
bakar, olovo, željezo i kositar). Zlato je 
predstavljalo savršenstvo svih stvari i 
potpuni sklad na svim razinama, uklju¬ 
čujući i onu koja povezuje um i duh čo¬ 
vjeka - otvaranje krunske čakre. Atom¬ 
ski broj zlata je 79. Zbroj znamenki tog 
broja (7 i 9) je 16. Šesnaesta karata u 


U ovom slučaju stvarna je 
povijest u potpunom rasko¬ 
raku s uobičajenim druš¬ 
tvenim stavovima: upravo 
je prenošenje usmenom 
predajom bilo znak napred¬ 
nog društva, koje od svakog 
člana zahtijeva da u sebi 
pohranjuje veliku količinu 
priča, arhetipova i moral¬ 
nih poruka. 


tarotskom nizu simboličnih alkemijskih 

prikaza je Kula. Ona predstavlja naglu neočekivanu promjenu. Na ovoj karti mo¬ 
žemo vidjeti nekoliko raznih „manjih" simbola od kojih je, prije svega, najuočljiviji 
prikaz munje. U hinduističkoj tradiciji munje se smatraju bljeskovima iz trećeg 
oka boga Sive, čije žarko svjetlo simbolizira istinu i potpuno prosvjetljenje. Tako¬ 
đer, valja spomenuti da se u lokalnom hercegovačkom narječju Sunce naziva i 
„zvizda". Upravo zato što je i Sunce naša najbliža zvijezda, valja promotriti i taj 
ezoterični aspekt u nizu alkemijskih simbola u tarotu. Zvijezda je karta koja se na¬ 
lazi pod rednim brojem 17, odmah pored Kule. Ona simbolizira potpunu čistoću 
i nove početke. Iz prikaza Zvijezde dopire osam zraka koje simboliziraju vječnost 
(°°) i sedam zvijezda koje okružuju glavnu zvijezdu, predstavljajući time glavne 
energetske čakre u ljudskom tijelu koje simboliziraju potpuni sklad u mikrokoz- 
mosu. Zvijezda je dugo vremena bila simbol vođenja prema višoj razini svijesti, 
kao i u legendi u kojoj se otvore zvjezdane oči Mitre i transformiraju u prozore 
kroz koje se može vidjeti kozmos, svijesti. 

Upravo je to transcendentalna transformacija svijesti koju Daorson predstavlja 
u svojem krajnjem cilju. On je ono što su alkemičari zvali Magnum Opus - on 
predstavlja duhovno spajanje Dvora (Daor) sa Suncem (Son) i vječni život nakon 
smrti materijalnog tijela. Sunce već milijunima godina služi kao zvjezdani ulaz 
prema galaktičkoj sredini preko kojeg se u impulsima sve vraća u svoj prvi oblik 
- besmrtnu i neuništivu energiju. 


ZABRANJENA POVIJEST? 

Sustavno zanemarivanje ovakvih arheoloških nalazišta i pravog znanja naših 
pretkršćanskih predaka dovodi do prevlasti stava u modernom zapadnom druš¬ 
tvu da su duhovnost i graditeljski dosezi ljudi ovog prostora bili nešto primitivno. 
Stoga ne treba čuditi što se Daorson potpuno nepravedno nigdje ne spominje u 
udžbenicima povijesti. U ovom slučaju stvarna je povijest u potpunom raskoraku 
s uobičajenim društvenim stavovima: upravo je prenošenje usmenom predajom 
bilo znak naprednog društva, koje od svakog člana zahtijeva da u sebi pohranjuje 
veliku količinu priča, arhetipova i moralnih poruka. Upravo je takvo društvo du¬ 
hovno neuništivo. 

Jednostavan zaključak je da su Daorsi i ostali pretkršćanski preci današnjih 
europskih naroda bili napredniji nego što nas moderna historiografija uči. Zato, 
predstavljati ih kao nepismene barbare koji su bili spašeni dolaskom kršćanstva i 
uništavanjem njihove paganske kulture potpuno je neispravno. U tom bi smislu 
od promicatelja takvih teorija bilo zanimljivo čuti na koji način su„primitivni" Iliri 
klesali milimetarski precizne megalitne blokove teške po desetak tona i vukli ih 
preko hercegovačkog krša kilometrima na planinu Ošanići, pritom ne oštećujući 
niti jedan obrađeni kamen. Pod velom prošlosti leže zakopane tajne naših pre¬ 
daka, ali ponajviše one leže zakopane u nama. U kolektivnoj podsvijesti naroda, 
lokalnim legendama i obredima. Zato je stoga najvažnije očuvati tu prvotnu mu¬ 
drost i slavljenje čovjekove duhovne i zemaljske prirode - tradiciju. 

KONFRONTACIJA 
MEDICINE I 
ALTERNATIVNE 
MEDICINE 

Autor: Jan Sokolar, student medicine 

Komplementarna 1 i alternativna medicina (u daljnjem tekstu KAM) po 
definiciji Svjetske zdravstvene organizacije obično označava široki niz 
praksi zaštite zdravlja koje nisu dio tradicije neke zemlje i nisu integri¬ 
rane u dominantan sustav zdravstvene zaštite. Drugi izrazi, osim izraza 
alternativne medicina, koji se pokatkad koriste da bi se opisale te prakse 
zaštite zdravlja jesu prirodna medicina, paramedicina, nekonvencio¬ 
nalna medicina i cjelovita (holistička) medicina. Konkretni primjeri na¬ 
vedene medicine su ajurvedska medicina, akupresura, akupunktura, ki- 
ropraktika, bioenergetika, biomagnetna terapija, polaritetna terapija, 
feng shui, iridologija, chelation terapija, chi kung, yoga, reiki, biljna 
medicina itd. 

Zbog velikog opsega teme za potrebe ovog rada pod alternativnom me¬ 
dicinom osvrnut ćemo se na samo neke oblike alternativne medicine koji 
svoje podrijetlo vuku iz Istoka. Klasična i moderna medicina 2 koja se prak¬ 
ticira danas u više manje svim zdravstvenim sustavima civiliziranog svijeta 
razlikuje se od alternativne medicine upravo po tome stoje ona znanost. 
Profesor Matko Marušić je na znanstvenom skupu Društvo i medicina u 
Splitu 1986. godine javno izrazio sukob dviju medicina 3 i sam je u svom 
radu Medicina i paramedicina ili zašto medicina nema alternative jasno odredio 
vrijednost medicine kao znanosti. 4 


1 Komplementarna ili integrirana medicina se razlikuje od alternativne medicine jer se ona ko¬ 
risti zajedno s konvencionalnom isključivo kao njena dopuna, dok se alternativna medicina koristi 
često umjesto konvencionalne medicine 

2 Ne postoji opći pridjev koji bi odredio srž medicine, već se koristi mnoštvo riječi, istoznačnica i 
suznačnica koje stvaraju zbrku: akademska, standardna, profesionalna, konvencionalna, alopatska itd. 

3 „Tvrdim da se medicina i paramedicina mogu jasno razlučiti i da su smrtni neprijatelji izme¬ 
đu kojih nema kompromisa. Potpuno se opredjeljujem za medicinu i tvrdim daje paramedicina 
besmislica nedostojna obrazovanog i kulturnog čovjeka, navlastito ne medicinara." Gordana Cer- 
jan-Letica, Slaven Letica: Druga medicina, Jesenski iTurk, travanj 2010., str 31. 

4 „Medicina jest znanost. Ona ima sva temeljna svojstva znanstvene aktivnosti, bez obzira da li se 
odnosi na uvođenje novog lijeka, pregled trudnice ili hitnu intervenciju u prometnoj nesreći: liječ¬ 
nik (sebi, kolegiju) opisuje prirodnu pojavu i donosi tentativne i testabilne zaključke iz kojih formu¬ 
lira hipotezu (dijagnozu), prema kojoj postupa dok ne vidi daje u krivu; tada svoj postupak ispravlja 
prema novoj hipotezi. Tu nema ničeg nadnaravnog, nadljudskog, posebnog. Medicinska praksa 
jest normalna ljudska aktivnost koja slijedi zakone znanstvene utemeljenosti." Ibid, Matko Marušić: 
Medicina i paramedicina ili zašto medicina nema alternative, Pogledi, br. 1., Split, 1986, str. 136.-157. 

Znanost koja je proistekla iz zapadnoeuropske filozofije i religije postoji jedino 
u zapadnoj kulturi, štoviše, sam pojam znanost koji se danas koristi u diskursu 
zapadnoeuropske akademske zajednice postoji jedino u zapadnoj kulturi jer je 
u njoj njegov sadržaj oblikovan. Ovdje prvenstveno mislim na zapadnu kulturu 
kao spoj srednjovjekovne i novovjekovne filozofije i kršćanske religije. Bez pozna¬ 
vanja umjetnosti, filozofije i religije po¬ 
jedine kulture, nema pravog spozna¬ 
vanja same biti te pojedine kulture niti 
svih ostalih aspekata života koji iz nje 
proizlaze. Vlč. Stanley Jaki 5 kao fizičar 
na primjeru fizike ukazuje na to kako 
je linearnost u nevvtonskom principu 
uzroka i posljedice, kao jedan od te¬ 
melja znanosti, proizašla iz kršćanstva 
i suprotna je antičkom ahistorijskom 
durštvu (nisu imali perspektivu prošlo¬ 
sti ili budućnosti, već je sve bilo vječno sada, tj. nunc stans) ili indijskom društvu 
kojemu je svojstveno cikličko tumačenje povijesti. 6 Osvvald Spengler kroz čitavo 
svoje djelo Propast zapada primjećuje kako je velika sličnost između antičkog 
i indijskog društva, a ujedno su ta društva po svojim obilježjima dijametralno 


Sveprisutna ideologija 
egalitarizma i kulturološkog 
relativizma želi izjednačiti 
vrijednost medicine i alter¬ 
nativne medicine, no to nije 
moguće jer alternativna 
medicina nije i ne može biti 
po svojim karakteristikama 
znanost. 


5 Vlč. Stanley L. Jaki (1924. - 2009.) - benediktinski svećenik i istaknuti profesor fizike na Seton Hali 
University, New Jersey, među ostalim bio je„Fremantle lecturer" na Balliol College, Oxford 

6 „Fizika, najegzaktiniji oblik znanosti, govori nam, ako nam išta i govori, da su svi fizikalni procesi 
dio jednosmjernog, i u suštini linearnog procesa. Znanstvenici nisu bili prvi koji su primijetili tu 
činjenicu. Gledajući širu sliku, u razumljivijem obliku, Biblija je prva izrekla tu tvrdnju ojednosmjer- 
nosti svega. Prvo, postoji stvaranje, zatim povijest svemira i čovjeka, sve teži prema konačnom 
sudu i prema konačnom dokončanju za sve na novim nebu i novoj zemlji. Gdje god se susrećemo 
s linearnom perspektivom, u pozadini pronalazimo Bibliju. To ćemo najbolje shvatiti ako pogle¬ 
damo način razmišljanja svih većih drevnih kultura. U svima je dominirala ideja da se sve stalno 
ponavlja, ili ideja vječnih povrataka. To je nešto što rijetko možemo čuti. Gotovo nikada ne čujemo 
da su takva vjerovanja odgovorna da se znanost rodila kao mrtvorođenče, doista monumentalno 

mrtvorođenče u svim drevnim kulturama.Biblijski pogled je konačno omogućio pretpostavku 

da i nebesima i zemljom vladaju isti zakoni. Ta pretpostavka nije moguća unutar drugih pogleda 
na svijet koji su dominirali u svim drugim drevnim kulturama. Drugi pogledi su smatrali nebesa 
božanskim. Grci su razvili takvu logiku s određenom preciznošću, razlog je to zašto je znanost bila 
mrtvorođenče čak i kod starih Grka, tih mitskih uzora moderne racionalnosti. U grčkom ambijentu 
bilo je nemoguće, zapravo bilo bi svetogrđe, pretpostaviti da gibanje Mjeseca i pad jabuke opisuje 
isti zakon. To je, međutim, bilo moguće Nevvtonu koji je to naslijedio iz stare kršćanske vjere." "The 
Biblical Basis ofVVestern Science."Crisis 15, no. 9 (October 1997): 17-20 

nametnute paradigme „arapske" (u biti 
lenu) medicine 8 . 


suprotna zapadnoeuropskom društvu, 
lako su se na Istoku izgradile mnoge 
velike civilizacije (Indija, Kina) koje su 
imale akumulaciju znanja (matematika, 
astronomija, mehanika itd.) oni nisu 
sve te stečene informacije iskoristili 
za razvoj znanosti kakva je svojstvena 
zapadnoeuropskom kontekstu, zbog 
toga što nisu imali linearnu viziju povi¬ 
jesti kao što je ima zapadnoeuropska 
kultura. Eksperimentalna metoda koja 
je neophodna za postojanje znanosti 
uopće, ima svoj začetak u srednjovje¬ 
kovnoj skolastici. Neki od skolastika, 
primjerice sv. Toma Akvinski, sv. Albert 
Veliki, bi. Duns Scotus i na primjer 
Francis Bacon 7 8 kao pripadnik novovje¬ 
kovne filozofije, su upravo zaslužni za 
razvoj metode i eksperimenta u filozo¬ 
fiji kao temelja znanosti. Zanimljivo je 
još naglasiti da je medicina doživjela 
pravi polet kad je uspjela nadvladati 
antičke grčke medicine bazirane na Ga- 


Sad ćemo s općenitog prijeći na partikularno i objasniti kako se sve to odra¬ 
žava na medicinu. Medicina kao znanost radi uvijek sa činjenicama i dokazima, te 
iz njih deduktivno i induktivno izvlači zaključke, a ono što proučava i čime se bavi 


7 Postoji zabluda među nekim modernim povjesničarima daje bio progonjen upravo zbog svo¬ 
je opservacijske metode 

8 lako su mnogi zagovaratelji „arapske" medicine ujedno bili i skolastici, upravo je opservacijska 
metoda koju su skolastici uveli omogućila kasnijim naraštajima da prevladaju zablude i ostvare 
napredak. Na primjer, pozivanje na Galenov autoritet, koji je radio sekciju na majmunima i onda 
je analogno primjenjivao na ljudima (sekcija na ljudima je bila zabranjena), priječilo je ispravne 
zaključke u anatomiji ljudskog lesa gdje se izbjegavala jednostavna činjenična opservacija na način 
da kada se anatomija ljudskog lesa nije slagala s Galenovom, onda se govorilo da je riječ o malfor- 
macijama. http://hr.wikipedia.org/wiki/Galen, pristupljeno 24. veljače 2013. 

Alternativna medicina koja je porije¬ 
klom s Istoka, povezana je s istočnjač¬ 
kom religijom i filozofijom puno više 
nego što je zapadna medicina pove¬ 
zana sa zapadnoeuropskom religijom 
i filozofijom. Bitan utjecaj na kulturu 
Istoka imao je brahmanizam iz kojeg su 
Ayurveda konsekutivno potekli hinduizam, a ka¬ 

snije i budizam. Učenje brahmanizma 
moglo bi se ovako sažeti: čovjek treba prepoznati svoj identitet s velikim imper¬ 
sonalnim bogom Brahmom, treba prestati biti biče želja, osloboditi se ciklusa 
reinkarnacije, smrču izgubiti svoju individualnost i svoje svjesno postojanje da bi 
postao upijen u velikoga boga Brahmu 10 . Ayurveda je dobar primjer koji povezuje 
hinduska vjerovanja i medicinu koja se u Indiji prakticira. Kako joj i samo ime kaže, 
ta praksa ima svoje korijene u Vedama (sanskrtskim spisima). Ove knjige često 
pripisuju određeni broj bolesti nebalansu između takozvanih "doša". * 11 Ayurveda 
opisuje tri doše - tri «psihofiziološke energije», koje kontroliraju tjelesne funkcije. 
Ponekad se riječ doša prevodi kao «sokovi tijela», ili kao «mana», jer poremećaj 
doša uzrokuje bolesti. 12 Drugi primjer je yoga. Ona je sustav drevnih duhovnih 


je moguće empirijski dokazati. Odraz 
medicine i drugih prirodnih znanosti 
na život zapadnog čovjeka se najbolje 
može ogledati u velikom skoku pro¬ 
sječne dobi u produženju životnog 
vijeka većinske populacije u zemljama 
Zapada koji je pratio medicinski i teh¬ 
nički razvoj 9 . 


9 Posebno je svjesnost o higijenskim uvjetima pri porođaju koja je pridonijela smanjivanju in¬ 
fantilne smrtnosti i time statistički znatno utjecala na produženje prosječne životne dobi ( Sem- 
melvveis spoznao 1847.). 

10 http://www.newadvent.org/cathen/03028b.htm, pristupljeno 24. veljače 2013. 

11 „Dijatetske preporuke i napuci za pripremu i konzumiranje hrane, napuci glede higijene, pri¬ 
rodni lijekovi, masaže itd. koriste se pri rješavanju širokog spektra bolesti." Gordana Cerjan-Letica, 
Slaven Letica: Druga medicina, Jesenski i Turk, travanj 2010., str 135 

12 http://en.wikipedia.org/wiki/Ayurveda, pristupljeno 24. veljače 2013. 

i tjelesnih vježbi porijeklom iz Indije te je nastala iz tradicije ayuravedske medi¬ 
cine . 13 Joga se sastoji od fizičkih vježbi, tj. asana i vježbi disanja pranayama, koja 
se smatra sredstvom k prosvjetljenju, tj. postizanjem jedinstva sa samim sobom i 
univerzumom Brahman. 14 15 

Mnogi ljudi koji se bave alternativnom medicinom ne mogu nikako znan¬ 
stveno dokazati svoje metode, sve se svodi na čiste verbalne akrobacije mistič¬ 
nim energijama i pojmovima ( prana, chi, čakre, itd.) koje nitko ne može izmjeriti 
niti ih dokazati 16 . Večina rezultata nije ništa više pozitivna od placebo efekta 17 . 
Neki oblici alternativne medicine s Istoka (inspirirani vjerovanjem sličnim gore 
navedenom brahmanizmu) mogu biti vrlo štetni za naše psihosomatsko zdrav¬ 
lje jer se njihovim praksama nastoji ugasiti individualna svijest i stopiti čovjeka 
sa svemirom kako bi dostigao „nirvanu". Ako se psihički efekti koje je moguće 
osjetiti pri prakticiranju yoge zamijene sa spiritualnim efektima, može doći i do 
duševnih poremećaja. Poremećaj depersonalizacije 18 veže se uz određene vrste 


13 http://simple.wikipedia.org/wiki/Yoga, pristupljeno 24. veljače 2013. 

14 Joga kao sredstvo k prosvjetljenju je veoma bitna za hinduizam, budizam i džainizam, kao i 
mnoge druge religijske i duhovne prakse širom svijeta. Za hindusa je mokša veliki cilj. Joga sadrži 
osmerostruku metodu savladavanja: yama (apstinencija, govorenje istine, uzdržavanje od ubojstva, 
jačanje kreposti, samokontrola), niyama (pridržavanje pravila, vršenje pobožnosti), asana (položaji 
tijela), pranayama (vježbe i regulacija disanja), pratyahara (nadozortj. obuzdavanje osjetila), dhyana 
(meditacija), dharana (kontemplacija) i samadhi (oslobađanje, prosvjetljenje). http://hr.wikipedia. 
org/wiki/Joga, pristupljeno 24.veljače.2013. 

15 Katolička crkva je izjasnila svoj stav u dokumentu "Isus Krist - donositelj vode žive". Smatraju 
da je joga, čija duhovnost ima korijene u istočnjačkim religijama, u međusobnoj isključivosti s po¬ 
rukom Isus Krista. Ibidem 

16 Popis istraživanja (US National Library of Medicine) koja osporavaju neke alternativne me¬ 
tode liječenja: Akupunktura i tradicionalna kineska medicina: http://www.ncbi.nlnn.nih.gov/ 
pubmed/15992224- niska konzistencija i suglasnost u postavljanju dijagnoza od strane licenciranih 
praktikanata tradicionalne kineske medicine. 

Općenito kineska tradicionalna medicina: http://www.ncbi.nlm.nih.gov/pubmed/14727501 - 
ponovo niska podudarnost u postavljanju dijagnoze, veča podudarnost u izboru tretmana. 

Reiki: http://www.ncbi.nlm.nih.gov/pubmed/18410352 - nedovoljni dokazi daje reiki učinkovit u 
liječenju bilo kojeg poremećaja, pristupljeno 24. veljače 2013. 

17 http://www.oup.com/us/catalog/general/subject/Medicine/PsychiatryPsychology/ —/ 
dmlldzl 1c2EmY2k90Tc4MDE5NTMxMzY4MA, pristupljeno 24. veljače 2013. 

18 Samo neki od primjera povezanosti određenih tipova meditacija i depersonalizirajućih po¬ 
remećaja: http://ajp.psychiatryonline.org/article.aspx?articleid=155172, http://www.ncbi.nlm.nih. 

Postoji pravni okvir našeg Kazenog 
zakona za osobe koje prakticiraju alter¬ 
nativnu medicinu, svojom sankcijom 
najbolje govori o tome koliku opa- 
Sai Baba snost predstavljaju našem društvu. 20 

Zanimljivo je da u doba gospodarske 
krize u SAD-u (1929. - 1933) dolazi do situacije da je medicinsko šarlatanstvo 
imalo takvu veliku javnu snagu da je plaćenim oglasima otvoreno pozivalo na 
bojkot konvencionalne medicine 21 te se tako danas s novom gospodarskom kri¬ 
zom stvara preduvjet za novi procvat alternativnih medicina. Upravo je u SAD-u 
KAM ostvarila legalitet i legitimitet jer je zbog „ljudskih sloboda, privrženost slobod- 


meditacija, a poznato je daje meditira- 
nje bitna sastavnica yoge. DSM IV-TR 19 
definira depersonalizacijski poremećaj 
kao trajnu ili ponavljanu alteraciju per¬ 
cepcije selfa do stupnja gdje je osjećaj 
osobe o njegovom ili njezinom osje¬ 
ćaju realnosti privremeno izgubljen. 
Pacijenti s depersonalizacijskim pore¬ 
mećajem mogu se osjećati kao roboti, 
kao da su u snu ili da su odvojeni od 
svojih tijela. Epizode su ego-distone 
te pacijenti shvaćaju nestvarnost 
simptoma. 


gov/pubmed/2191357, pristupljeno 24. veljače 2013. 

19 Diagnostic and Statistical Manual of Mental Disorders fourt edition, text revision 

20 Nadriliječništvo, članak 184.(1) Tko se nemajući propisanu stručnu spremu bavi liječenjem 
ili pružanjem druge medicinske pomoći, kaznit će se kaznom zatvora do jedne godine. (2) Ako je 
djelom iz stavka 1. ovoga članka izazvano znatno pogoršanje bolesti ili narušenje zdravlja druge 
osobe, počinitelj će se kazniti kaznom zatvora od šest mjeseci do pet godina. (3) Ako je djelom iz 
stavka 1. ovoga članka kod druge osobe izazvana teška tjelesna ozljeda ili prekid trudnoće, poči¬ 
nitelj će se kazniti kaznom zatvora od jedne do deset godina. (4) Ako je djelom iz stavka 1. ovoga 
članka prouzročena smrt jedne ili više osoba, počinitelj će se kazniti kaznom zatvora od tri do 
petnaest godina. (5) Sredstva upotrijebljena za liječenje iz stavka 1 i 2. ovoga članka će se oduzeti. 
KZ (125-11). 

21 Gordana Cerjan-Letica, Slaven Letica: Druga medicina, Jesenski iTurk, travanj 2010., str. 16. 

nom poduzetništvu i tržišnom natjecanju, kao i političkom liberalizmu, omogućeno 
i ostalim medicinskim sektama da razviju vlastite sustave obrazovanja, iicenciranja i 
praktičnog rada", osim toga tu su utjecaj imale i posebne „doseljeničke urbane za¬ 
jednice, prije svega kineska, ali i vijetnamska, korejska, indijska". 22 1998. Journal of the 
American Medical Association, prvi put u povijesti, cijeli tematski broj je posvetio 
alternativnoj medicini, a u ožujku 2000. Bili Clinton osniva komisiju Bijele kuće za 
komplementarnu i alternativnu medicinu s mandatom da predloži zakonodavne 
i administrativne preporuke koje bi pomogle u maksimiziranju potencijalne kori¬ 
sti. 23 Odnos razvijenih europskih zemalja prema KAM-u ne razlikuje se puno od 
američkog, pa je tako prvi važan službeni dokument koji je Europski parlament 
usvojio 1997. Rezolucija o položaju nekonvencionalne medicine (Resolution on 
the status of non-convenciontional medicines A4-0075/97) gdje se od članica 
Europske unije zahtijeva da započnu proces priznavanja nekonvencionalnih 
vrsta medicine uz prethodna znanstvena istraživanja sigurnosti i učinkovitosti 
pojedinačnih medicinskih praksi. 24 Potrebno je spomenuti u svjetlu navedenog 
daje bivši predsjednik Republike Elrvatske Stjepan Mesić 5. svibnja 2005. uručio 
Indijcu Svamiđiju (Paramhans Svami Mahešvarananda), tvorcu sustava „Joga u 
svakodnevnom životu", odličje Red Danice hrvatske s likom Katarine Zrinske za 
dugogodišnji humanitarni rad i promidžbu RH u svijetu. 25 

Danas se može uočiti opća dekadencija zapadne civilizacije upravo zbog toga 
što se ta ista civilizacija odrekla svojih počela i svojih originalnih vrijednosti, što 
je omogućilo prodor mnogim praksama s Istoka koje parazitiraju na ostacima 
naše kulture. Medicina je danas, kao i svaka znanost, podložna kritici, stoga treba 
potražiti i u njoj samoj razloge zbog kojih alternativna medicina postiže sve veću 
popularnost na Zapadu, kao npr. depersonalizirani i mehanicistički odnos pa¬ 
cijenta i liječnika, deficit stručnog kadra itd. Sveprisutna ideologija egalitarizma 
i kulturološkog relativizma želi izjednačiti vrijednost medicine i alternativne 
medicine, no to nije moguće jer alternativna medicina nije i ne može biti po 
svojim karakteristikama znanost. Iz etnocentrične perspektive zapadneuropskog 
čovjeka, sigurno je da se u kulturama drukčijim od naše zapadne može naći i 
nekih pozitivnih stvari, pa tako i u njihovim „medicinama", koje se možda mogu 


22 Ibidem, str. 42-43. 

23 Ibidem, str. 44-46. 

24 Ibidem, str. 

25 Ibidem, str. 66. 

iskoristi putem znanosti, ali nažalost, neki ljudi nekritički, možda čak i iz averzije 
prema vlastitoj zapadnoj baštini, promoviraju sve stoje suprotno našoj tradiciji. 

Distributizam je ekonomska teorija koju su formulirali Hilaire Belloc 
i G. K. Chesterton, u velikoj mjeri utemeljena na principima socijalne 
pravde koju je 1891. godine propisao papa Lav XIII u svojoj enciklici Re- 
rum Novarum. Ključno načelo distributizma poučava da vlasništvo nad 
sredstvima proizvodnje treba biti što više rasprostranjeno, umjesto da 
je koncentrirano u rukama nekoliko pojedinaca (kapitalizam) ili u ru¬ 
kama državne birokracije (socijalizam). 1 Tomu shodno, distributizam 
predstavlja originalan katolički nauk koji se razlikuje od kapitalizma i 
socijalizma te zagovara raspodjelu vlasništva u skladu sa stvarnim čo¬ 
vjekovim potrebama. Papa Ivan Pavao II. u Sollicitudo Rei Socialis piše: 
"Crkveni socijalni nauk zauzima kritički stav i prema liberalnom kapi¬ 
talizmu i prema marksističkom kolektivizmu". 2 

Niti Belloc nije vjerovao da razvija novu ekonomsku teoriju, već da izlaže staru i 
raširenu misao, suprotstavljenu novostima kapitalizma i socijalizma. Staru raši¬ 
renu misao predstavljao je sustav srednjovjekovnih katoličkih zanatskih cehova 
koji su uglavnom funkcionirali tako da su ograničavali iznos imovine koju vla¬ 
snik može posjedovati. Cilj takvog načina funkcioniranja je stremljenje k tomu 
da zanatski ceh ne izgura druge iz poslovanja, tj., da se izjasnimo suvremenim 
ekonomskim pojmovima, da ceh ne bi postao korporacija i našao se u moguć¬ 
nosti ostvariti monopol. Ono što je i više no primjetno jest to da distributistička 
misao ne teži ekonomskom natjecanju i kaosu koje ono nosi, već zajedničkoj 
suradnji u proizvodno-prodajnom procesu, svojevrsnom bratstvu utemeljenom 
na kršćanskom moralu, te težnji k ekonomskoj harmoniji. Srednjovjekovni cehovi 
za distributiste predstavljaju organizacije koje su postojale sa ciljem održavanja 
ekonomske pravde i pravednosti. Oni u svom srednjovjekovnom obliku, u doba 
feudalizma, nikad nisu bili široko rasprostranjeni u društvu. 

Cilj distributizma je uspostaviti organizacije na temelju srednjovjekovnih ce¬ 
hova, no organizacije bi bile široko rasprostranjene u društvu. Cilj nije usposta¬ 
viti identične srednjovjekovne, već nacionalne cehove, koji bi bili prilagođeni 


1 John C. MEDAILLE, ,,An Introduction to Distributivism" (http://www.medaille.com/ 
distributivism-encyclopedia.pdf) 

2 Thomas STORCK, ,,A Distributist Looks at Capitalism and Socialism" (http://distributistreview. 
com/mag/2010/11/a-distributist-looks-at-capitalism-and-socialism/) 

suvremenim gospodarskim uvjetima . 3 4 Ukoliko pogledamo u dalju prošlost, 
korijene distributističke misli pronalazimo kod Svetog Tome i Aristotela, koji je 
napisao: "Vlasništvo treba biti u op¬ 


ćem smislu zajedničko, ali kao opće 
pravilo privatno... U dobro uređenim 
državama, iako svaki čovjek ima svoju 
vlastitu imovinu, neke stvari stavlja na 
raspolaganje svojim prijateljima". Pr¬ 
vim distributističkim zakonom mogli 
bismo nazvati uredbu Rimskog senata 
koja je propisivala da umirovljenim 
legionarima ne treba dodijeliti više 
zemlje, već samo onoliko koliko oni uz 


Ono stoje i vise no primjetno 
jest to da distributistička 
misao ne teži ekonomskom 
natjecanju i kaosu koje ono 
nosi, već zajedničkoj surad¬ 
nji u proizvodno-prodajnom 
procesu, svojevrsnom brat¬ 
stvu utemeljenom na kr¬ 
šćanskom moralu, te težnji k 
ekonomskoj harmoniji. 


pomoć svoje obitelji mogu obraditi . 3 4 5 

Time se ograničava vlasništvo, tj. ono ima svoju gornju granicu. Isto tako, vla¬ 
sništvo ima i svoj početak, ono se ne ukida, samo se raspodjeljuje, kao što stoji u 
Rerum Novarum: "Zakon, stoga, treba favorizirati vlasništvo, i njegova bi politika 
trebala biti poticanje što je više ljudi moguće, da postanu vlasnici ". 6 


DISTRIBUTIZAM I KAPITALIZAM 

U enciklici Centesimus Annus papa Ivan Pavao II. piše: "Vidjeli smo da je nepri¬ 
hvatljivo reći da poraz takozvanog 'real-socijalizma'ostavlja kapitalizam kao jedini 
model ekonomske organizacije ." 7 Na temelju ovog citata distributistički teoretičar 
Thomas Storckzaključuje da katolicima priliči da poglede usmjere kdistributizmu 
kao ekonomskom sustavu koji je katoličkoj misli mnogo srodniji no kapitalizam. 


3 ThomasSTORCK,„TheEconomicRoleoftheMedivalGuilds"(http://www.theuniversityconcourse. 
com/article/191 9.html) 

4 Arthur PENTY, „Medieval and National Guilds" (http://distributist.blogspot.com/2007/02/ 
medieval-and-national-guilds.html) 

5 Anthony COONEY, ,,A History of Distributism" (http://distributist.blogspot.com/2008/02/ 
history-of-distributism.html) 

6 Thomas STORCK - „VVhat is Distributism?" (http://distributistreview.com/mag/wp-content/ 
uploads/2010/07/What-is-Distributism.pdf) 

7 Ibid. 

Kapitalizam nije privatno vlasništvo 
imovine, kao niti produktivne imo¬ 
vine; takvo vlasništvo je postojalo u 
većini svijeta većinu vremena. Dakle, 
privatno vlasništvo nije ključno obi¬ 
lježje kapitalizma. Distributisti problem 
kapitalizma vide u odvojenosti rada i 
vlasništva budući da zbog toga dolazi 
do javljanja klase kapitalista koja je 
udaljena iz samog proizvodno-usluž- 
nog procesa te se tim procesom služi 
na način da ulaganjima akumulira vla¬ 
stitu dobit, dok im je pritom malo ili 
gotovo ništa ostalo za sudionike pro¬ 
cesa. Kao rezultat toga, ljudi su stekli 
bogatstvo nasilnim preuzimanjima, 
spajanjima, zatvaranjima tvornica 
itd.; drugim riječima, iskorištavanjem 
privatnih vlasničkih prava, ne u svrhu 
uključivanja u produktivnu ekonomsku aktivnost, nego u svrhu bogaćenja bez 
obzira na posljedice koje će se odraziti na potrošače ili radnike. Distributisti tvrde 
da u kapitalističkom vlasništvu određena produktivna imovina ostaje rezervirana 
za bogate, kojima to povećava utjecaj i moć u društvu više no što na to imaju 
pravo. Formalno pravo na privatno vlasništvo postoji u kapitalizmu, ali je u praksi 
ograničeno na bogate. Nagomilavanje imovine i bogatstva u distributizmu ima 
svoje granice . 8 

Belloc je smatrao da kapitalizam nikako ne može posjedovati vlastitu ravno¬ 
težu. Prema Bellocu, kapitalizam je nestabilan sustav iz dva razloga: on odstupa 
od vlastite moralne teorije i stvara sustav dvostruke nesigurnosti. Moralna teo¬ 
rija kapitalizma temelji se na slobodi, ali ona nastoji akumulirati imovinu u ru¬ 
kama nekoliko vlasnika. Budući da vlasništvo postaje sve više ograničeno, klasa 
kapitalista stječe sve više moći te dolazi do narušavanja prvobitne postavke. 
Konkurentska anarhija čini sustav nestabilnim, kako za zaposlenike, tako i za po¬ 
slodavce; jedni nad sobom imaju konstantnu prijetnju gubitka posla, dok drugi 
strahuju od gubitka uloženog kapitala ili imovine. Belloc smatra da postoje samo 



8 Ibid. 

tri stabilne opcije: robovlasništvo, soci¬ 
jalizam i distributizam. 9 


DISTRIBUTIZAM I SOCIJALIZAM 



Distributistička kritika izvornog soci¬ 
jalizma započinje s marksističkom ne¬ 
gacijom privatnog vlasništva. Marksi¬ 
zam zagovara centralizaciju sredstava 
proizvodnje i vladinu raspodjelu sred¬ 
stava, što dovodi do jačanja centralne 
vlasti i ukidanja privatnog vlasništva. 

Drugim riječima, pojedinac postaje 
zaposlenik državnog ili kolektivnog 
poduzeća koje funkcionira na temelju 
vladine direktive. U kapitalizmu pri¬ 
vatno vlasništvo postaje žrtva velikih Velika kriza 1930., povorka nezaposlenih 
poslova, dok je u marksizmu žrtva ve¬ 
like vlade. Prosječan čovjek postaje "jedan u masi", jedinica proizvodnje koja se 
lako zamjenjuje u bilo kojem trenutku. 10 Distributisti se ne slažu s marksističkom 
postavkom da privatno vlasništvo nosi sa sobom pokvarenost i sebičnost te se 
u tom slučaju distribucionisti pozivaju na Rerum Novarum (1891.), encikliku Lava 
XII.: "Ljudi uvijek rade više i spremnije kada rade na onome što je njihovo vlastito; 
dapače, oni uče voljeti samu zemlju koja prinosi kao rezultat rada njihovih ruku, 
ne samo kod hrane za jelo, već pri obilju dobrih stvari za sebe i za one koji su im 
dragi (no.35)." * 11 


Distributizam se temelji na papinskim enciklikama te iz tog razloga u sebi 
sadrži sve prilično dobro poznate kritike socijalizma, bez obzira govori li se o 


9 John C. MEDAILLE - ,,An Introduction to Distributivism" (http://www.medaille.com/ 
distributivism-encyclopedia.pdf) 

10 Roy. F. MOORE - „Distributism vs. Socialism" (http://distributist.blogspot.com/2007/01/ 
distributism-vs-socialism.html) 

11 Thomas STORCK -„VVhat is Distributism?" (http://distributistreview.com/mag/wp-content/ 
uploads/2010/07/What-is-Distributism.pdf) 

socijalističkim ekonomskim ili društvenim idejama, uključujući i socijalistički ma¬ 
terijalistički svjetonazor. 

Zanimljiv je i pogled G. K. Chestertona, koji je prvobitno bio simpatizer soci¬ 
jalizma, da bi potom postao njegov kritičar: "Socijalizam je jedna od najjedno¬ 
stavnijih ideja na svijetu... Nekoć sam se zalagao za socijalizam jer je jednostavan. 
Sada se protivim socijalizmu jer je prejednostavan." 12 


DISTRIBUTIZAM, TRADICIJA I KRITIKA DISTRIBUTIZMA 


Distributizam svoje korijene nalazi u srednjovjekovnim zanatskim cehovima, 
rimo-katoličkoj filozofiji, pretkršćanskoj europskoj filozofiji i povijesti te u Bi¬ 
bliji. Kritičari distributizma često tvrde da Chesterton i Belloc nisu imali nimalo 
formalnog ekonomskog obrazovanja. 13 Ova kritika utemeljena je na primatu 
ekonomskog načina mišljenja koje je 


plod modernizma i ekonomskih dok¬ 
trina proizašlih iz njega - kapitalizma i 
komunizma. Thomas Storck piše: "Ako 
je trenutna ekonomska 'znanost' u 
suprotnosti s ovom mišlju (distributiz- 
mom), tada se zapitajte, koji autoritet 


Distributizam svoje korijene 
nalazi u srednjovjekovnim 
zanatskim cehovima, ri¬ 
mo-katoličkoj filozofiji, pret¬ 
kršćanskoj europskoj filozo¬ 
fiji i povijesti te u Bibliji. 


ta "znanost" ima? Ona je nastala iz de- 

ističke filozofije takozvanog prosvjetiteljstva XVIII stoljeća i neobično je da neki 
katolici, dok osuđuju (s pravom) filozofiju tog nesretnog stoljeća, toplo prihva¬ 
ćaju njegove ekonomske teorije, ne shvaćajući da ta ekonomska teorija izvire iz 
istog otrovnog zdenca kaoVoltaire i enciklopedisti." 14 

Kritičari distributizma često se nazivaju tradicionalnim katolicima te se pozivaju 
na kršćanske vrijednosti dok u isto vrijeme propagiraju Austrijsku ekonomsku 


12 G.K. CHESTERTON -„Eugenics and Other Evils" - Ch.TheTransformation of Socialism (http:// 
www.online-literature.com/chesterton/eugenics-and-other-evils/15/) 

13 T.E.VVOODS -„Three Catholic Cheers for Capitalism" (http://www.lewrockwell.com/woods/ 
woods14.html) 

14 Thomas STORCK -„VVhat is Distributism?" (http://distributistreview.com/mag/wp-content/ 
uploads/2010/07/What-is-Distributism.pdf) 

školu koja se temelji na anarhokapitalizmu, pri čemu ostaje nejasna veza anar- 
hokapitalizma s tradicijom i rimokatolicizmom. Ako se Krista može nazvati anar¬ 
histom, onda je njegov anarhizam usmjeren upravo protiv trgovine i kapitala, u 
korist vjere i spoznaje. Tako Krist iz jeruzalemskog Hrama bičem istjera trgovce, 
mjenjačima rasu novac i stolove isprevrta te reče: "Nosite to odavde i ne činite 
od kuće Oca mojega kuću trgovačku." (Iv 2,13-17). Distributisti smatraju daje do¬ 
minantno ekonomsko mišljenje i pozivanje na liberalne ekonomske koncepte u 
koliziji s tradicijom i rimokatoličkom mišlju. 

Posljedica kombinacije ekonomske doktrine kapitalizma i rimokatoličkog 
nauka je slabljenje i uništavanje ovog potonjeg, nikako obrnuto. Distributisti se 
slažu da je to spajanje nespojivog jer kapitalistički ekonomski zakon poništava 
kršćanski moralni zakon. "Laissez faire ekonomija je praktički laissezfaire moral", 
zaključak je američkog distributista, fratra Kennetha Novaka 15 . Anthony Basile u 
tom pravcu odlazi i dalje, tvrdeći da svatko tko opravdava "slobodno" tržište is¬ 
ključivo na temelju činjenice da je "slobodno", ne može imati valjan argument 
protiv "slobodnog" seksa. Katolički moral proizlazi iz mudrosti koja shvaća zašto je 
slobodan seks zapravo robovanje strastima i gubitak nečeg vrlo dragocjenog za 
našu čovječnost; isto tako je i "slobodno" tržište jednako blizu ropstva. 16 

Kapitalizam je proizveo komercijalno društvo koje odvraća ljude od onog što je 
važno te potiče pohlepu i ljubav prema novcu, što Sveti Pavao naziva "korijenom 
sveg zla". Izvorni socijalizam također odvlači ljude od onog što je važno prema svje¬ 
tovnom načinu egzistencije, koja je u krajnjoj liniji materijalistička, jednako kao i 
komercijalni kapitalizam kojeg kritizira. Distributizam je najbolja i najlakša metoda 
izbjegavanja pogrešaka obaju sustava. Naravno da distributizam sam po sebi neće 
protjerati pohlepu iz ljudskih srca, no dovoljno je da on ne daje umjetne poticaje za 
pohlepu i za gomilanje dobara preko razumnih potreba pojedinca i obitelji. Distri¬ 
butizam usmjerava palu ljudsku prirodu prema istinskom dobru te teži pravednom 
društvenom poretku koji podržava pojedinca u njegovoj borbi za vrlinu. 17 


15 Fr.Kenneth. NOVAK - „Man, State, Economics" (http://distributist.blogspot.com/2007/02/ 
man-state-economics.html) 

16 Anthony BASILE-„Crucified BetweenTwoThievs:Catholic Social Teaching vs.Right and Left" 
(http://www.culturewars.com/CultureWars/Archives/cw_jan98/crucified.html) 

17 Thomas STORCK -„A Distributist Looks at Capitalism and Socialism" (http://distributistreview. 
com/mag/2010/11/a-distributist-looks-at-capitalism-and-socialism/) 

POTRAGA 


Pogled u daljinu noći 
Mrtvački što nas obasjava 
Beskrajnim zrakama Istosti 
Ogledalo na napuštenoj cesti 
I na njemu slika 
Minulih stoljeća 

Na prijestolju visoko uzdignuti Čovjek 
Ili tek sjena njegova? 

(U špilji grčkoga mudraca) 

Obrisi svjetla u daljini 
Stoljetni su koraci 
Tromi 

Sijeda filozofa iz Sinope 

Glas je njegov vika stoljeća 
Riječi njegove strijela užarena: 

"I nakon carstva Čovječnosti 
Potraga je bezuspješna" 


Davor Dijanović 

(OPET) 


Poskakuje cvrkut. Eja zlato lije. 
Korača stazom utvara plava. 
Ciganka stara svijet bijeli snije. 
Selo pod brijegom mirno još spava. 

"Kamo ćeš, dijete, u uri rujnoj? 
Goni l'te đav'o; peta ti gori? 
Plešu l'ti stope sudbini grdnoj?" 
Lecnuv'se, sablast jasno prozbori: 

-"Neću još dugo brojiti dane. 

Iza leđa ludnica je pusta. 
Odzvanja kroz žar-klasje, poljane, 
ime moje - 

Zlatousta." 


Antonija Kranjčina 

TRENUTAK TIŠINE 
U PJEŠČANOM SATU 


Pogledaj s vrha Planine prema Horizontu rano u Zoru 
I poslušaj TrenutakTišine koji je uvijek dovoljan da sve vidimo... 
Poslušaj šaptaj Zlatnih Zrnaca pijeska kako padaju na dno Velikog Sata... 

Ipak svako to Zrnce je Živo 

Svako od njih prožeto je tim Osjećajem koji nadilazi Vrijeme i Prostor 
Ispunjavajući nas jednom Misli, jednom Svjesnošću 
Jednim trenutkom ijednom Vječnošću... 

Jednom srećom i jednom tugom 
Jednom ljubavi, jednom mržnjom 
I samo jednim životom, i samo jednom smrću... 

Svako Zlatno Zrnce kreće se u tom Trenutku Tišine 
Svojom neprekinutom putanjom prema kraju... 

A Ja, poput Zvijezde na Nebu 
Ponovno na taj put moram poći 
Želeći još jednom da osjetim njezinu Dušu 

Omotanu u Nebeskom Plesu na Dlanovima Pustinjskog Sunca... 



PJESME 


Riječ boga Snova 

Nečujne otkucaje mojeg Srca u Svjetlost poziva... 

Prijeđi ponor, slomi okove svojeg tijela i dođi k meni 
Jer Ja, koji sve jesam zovem Tebe... 

U svjetlu, u tami 
U radosti i u tuzi 
U životu i smrti 
U ljubavi i u mržnji... 

Gdje dječji smijeh isprepleten Cvrkutom Ptica u Proljeće se čuje 
Ispod kore stoljetnog Hrasta u Šumovitim Brdima, samoTrenutak prije Oluje... 
Gdje Suze Djeteta svoju Majku u zagrljaj Vječnosti ispraćaju 
Visoko iznad plavih Oblaka gdje se Snovi Ljudski rađaju... 

Da, tamo ćeš me vidjeti. 

U Trenutku Tišine. 


Dominik Bertha 

ČOVJEK 


Na vjeruj filozofima 
Kada ti govore 

I slatkim te riječima uvjeravaju 
Pero im je otrov 
A riječi zadah vlastite duše 
Što usahla obitava 
Na ostatcima ljudskosti 
Nije mrtav Bog 
Mrtav je čovjek 


Davor Dijanović 

